BORD LI JIRREGOLA L-KERA Maġistrat Dr. Charmaine Mifsud Taliana B.A. LL.D.

Illum 13 ta' Lulju 2021

Rikors Numru 214/2019 Stephen suda u Portelli Ferriggi Hannaford Vs Joseph Mifsud Taliana u Dowdall (TEN) Limited

Il-Bord, Ra t-Talba ta' Stephen suda u Portelli Ferriggi Illam ippreżentata quddiem it- Tribunal Għal Talbiet Żgħar fis-6 ta' Awwissu 2019 li permezz tagħha ppremettew u talbu s-segwenti: "Krejna post fl-Imsida rreklamat bħala appartament b'żewġ kmamar tas-sodda.

Irriżulta li waħda mill-kmamar ma kellhiex ventilazzjoni adegwata u skont regolamenti u minħabba f'hekk wieħed mill-kerrej ma setax joqgħod f'dan il-post.

Meta kellimna l- aġent, hu qalilna biex inkellmu lis-sid.

Is-sid irrifjuta li jrodd lura d-depositi li ħallasna flimkien ma' ħlas addizzjonali li aħna dovuti bħala flus depożitati fuq il-kont tal-elettriku u l-ilma.

L-aġent ukoll ma raddx lura l-flus.

Aħna tal-fehma li ġejna migduma minħabba li r-riklam u ritratti ppostjati kienu mbagħbsa u ma kinux jirriflettu r-realtà.

Ta' min jgħid, li s-sid iżomm iċ-ċilindru tal-gass fil-ventilation shaft tal-istess kamra.

Ra r-risposta ta' Joseph Mifsud Taliana ppreżentata fit-2 ta' Ottubru 2019 li permezz tagħha eċċepixxa s-segwenti: "1.

Preliminarjament, it-Tribunal Għal Talbiet Żgħar mhuwiex kompetenti ratione matriae illi jieħu konjizzjoni tat-talbiet attriċi; 2.

Fil-mertu, it-talbiet attriċi huma għalkollox infondati fil-fatt u fid-dritt u għandhom jiġu miċħuda bl-ispejjeż;

Fil-mertu, it-talbiet attriċi għandhom jiġu miċħuda billi kienu l-atturi illi kisru l- kuntratt ta' kera u ħarġu mill-fond mikri lilhom sew qabel l-għeluq taż-żmien ta' sena kontemplat fil-kuntratt ta' kera; 4.

Fil-mertu wkoll u mingħajr preġudizzju għall-premess, il-kuntratt ta' kera illi ġie ffirmat bejn il-kontendenti jikkontempla speċifikament illi f'każ li l-atturi ma josservawx iż-żmien ta' sena u joħorġu mill-fond qabel, huma jitilfu d-depożitu mħallas minnhom; 5.

F'kull każ, l-ilmenti mressqa mill-atturi mhumiex ġustifikati billi mhumiex minnhom u inoltre huma raw u spezzjonaw il-fond mikri lilhom qabel ma ffirmaw il-kuntratt ta' kera u ddikjaraw illi l-istess fond kien għas-sodisfazzjon tagħhom; Għal dawn ir-raġunijiet l-esponenti umilment jitlob illi dana t-Tribunal jogħġbu jiċħad it-talbiet attriċi, bl-ispejjeż kontra tagħhom. "

Ra r-risposta ta' Downdall (TEN) Limited ippreżentata fil-11 ta' Frar 2020 li permezz tagħha eċċepiet is-segwenti:

1) "Illi t-talbiet rikorrenti huma nfondati fil-fatt u fid-dritt u għandhom jiġu miċħuda fl-

intier tagħhom stante:

2) Illi huwa kompletament mhux minnu illi r-reklam u r-ritratti tal-fond mikri in kwistjoni kienu qarrieqa, u anke kieku dato ma non concesso, dan kien il-każ, l-inkwilini marru jaraw il-post in persuna, mhux darba, iżda darbtejn u kienu konxji tal-proprjetà u kif inhi mqassma qabel ma ddeċidew li jidħlu fil-kirja.

3) Illi di più, u kif jidher fil-Long Let Agreement (anness u mmarkat bħala Dok DT1) ffirmat bejn is-sid tad-dar u r-rikorrent, il-kirja tal-fond kienet qed isir fuq il-proprjetà tale quale, u dan għaliex il-kerrejja kienu spezzjonaw l-fond darbtejn, u għaldaqstant ma jistgħux jiġu issa u jaġixxu bħallikieku ġew ingannati jew ma kinux jafu kif kien il- fond.

4) Illi inoltre, fil-Letting Agreement iffirmat 9 ta' Lulju 2019 (anness u mmarkat bħala Dok DT2) permezz ta' liema, l-aġenti esponenti ġew mħallsin il-commission tagħhom, huwa ċar u inekwivoku illi l-istess commission li issa qiegħda tiġi rreklamata kienet mħallsa bħala "non-refundable fee for services rendered as letting agents" u għaldaqstant, l-ebda rifużjoni ta' din il-miżata mhi dovuta, ai termini tal-ftehim iffirmat bejn il-partijiet li rregola n-negozju bejniethom."

Ra is-sentenza tat-Tribunal Għal Talbiet Żgħar tal-5 ta' Marzu 2020 li permezz tagħha ġiet milqugħa l-ewwel eċċezzjoni ta' Joseph Mifsud Taliana u ġie deċiż illi l-istess Tribunal mhux kompetenti sabiex jisma' u jiddeċiedi l-każ u ġie ordnat li l-atti jintbagħtu lir-Reġistratur biex il- kawża tiġi assenjata lil dan il-Bord;

tas-soċjetà

t-trattazzjoni

Sema' x-xhieda ta' Stephen suda, Joseph Mifsud Taliana u ta' Thomas Ali; Ra d-dokumenti ppreżentati; Sema' intimata; Ra n-nota ta' sottomissjonijiet tal-intimat; Ra illi din il-kawza ġiet imħollija għal-lum għas-sentenza.

Ikkunsidra: Illi r-rikorrenti pproċedew b'din il-kawża wara li krew fond fl- Imsida, proprjetà tal-intimat Joseph Mifsud Taliana (iktar 'l isfel imsejjaħ "Mifsud Taliana") tramite l-aġenti Downdall (TEN) Limited (iktar 'l isfel imsejħa "Downdall").

Huma qegħdin jitolbu d-depożitu li ħallsu u flus depożitati sabiex jagħmlu tajjeb għall-kontijiet ta' dawl u ilma.

In oltre qegħdin jitolbu wkoll l-agency fees mingħand Downdall.

L- ammont totali li qegħdin jitolbu huwa ta' elf, mitejn u disgħa u disgħin ewro u disgħin ċenteżmu (€1299.90).

Ir-rikorrent Stephen suda xehed illi hu u kollega tiegħu kienu qed ifittxu post biex jikruh.

Wara li raw ħafna reklami, sabu l-fond in kwistjoni li kien reklamat bħala "two bedroom maisonette".

Għalhekk għamlu appuntament mal-aġent u marru jarawh.

Meta marru fuq il- post sabu li kien hemm ħafna nies biex jaraw l-istess fond u għalhekk ħass ċertu pressjoni.

Jispjega li huma aċċettaw li jikruh u l-għada ffirmaw il-kuntratt.

Jgħid li Rakesh kien daħal mill-ewwel peress li kienet għalqitlu l-kirja fejn kien filwaqt li hu ma daħalx mill-ewwel peress li kien baqa' jiġi u jmur Għawdex.

Kulma raqad fih kien xi tliet ijiem f'xahar.

Jispjega li fl-ewwel lejl li raqad fih kellu problemi ta' asthma u ta' ċirkolazzjoni ta' arja.

Huwa spjega li l- kamra tas-sodda tiegħu għalkemm kien hemm apertura għal xaft, l- istess xaft kien imsaqqaf b'faxx biex tgħaddi ftit arja.

Jispjega li meta marru jżuru l-post qabel ma ffirmaw il-kuntratt huma ma rawx li x- xaft kien imsaqqaf.

Huwa ġab din il-problema a konjizzjoni tas-sid u tal-aġent però ma offrewlu l-ebda alternattiva ħlief li jiġi installat

air conditioner bi spiża addizzjonali għalih ta' ħamsin ewro (€50) fix- xahar.

Għalhekk hu u Rakesh iddeċidew li jwaqqfu l-kirja.

Ir-rikorrenti spjega illi għalhekk b'din il-kawża qiegħed jippretendi s-segwenti:

Rifużjoni tad-depożitu mħallas fl-ammont ta' tmien mitt ewro

Rifużjoni tal-agent fees fl-ammont ta' erba' mija u tnejn u sebgħin

In kontro-eżami jgħid li r-riklam tal-fond rah fuq is-sit tal-Quicklets però meta marru jaraw il-post kien hemm ukoll Galea.

Jispejga li meta mar jara l-post huwa ma kienx fetaħ il-bieb tal-kamra tas- sodda.

Mistoqsi jekk kienx minnu li Galea kien fetaħlu l-imsemmi bieb u urih li hemmhekk iqiegħdu ċ-ċilindru tal-gass, huwa wieġeb li ma jiftakarx.

Mistoqsi jekk il-fond kinux rawh it-tieni darba qabel iffirmaw, suda qal li iva però spjega li reġgħu rawh eżatt qabel iffirmaw il-kuntratt, liema kuntratt ġie ffirmat fuq il-post.

Mistoqsi jekk meta ffirmawh kienx hemm il-pressjoni li ħass fl-ewwel żjara, suda qal li dakinhar li ffirmaw l-kuntratt ma kienx hemm nies oħra.

Joseph Mifsud Taliana xehed illi huwa kien is-sid tal-appartament in kwistjoni u li kien qiegħed jitlob kirja ta' tmien mija u ħamsin ewro (€850) għalih.

Jispjega li meta marru jarawh ir-rikorrenti huwa dawwarhom il-proprjetà kollha, inkluż ix-xaft tal-kamra tas-sodda fejn urihom iċ-ċilindru tal-gass.

Spjega li huma nnegozjaw l- ammont tal-kirja u ftehmu fuq tmien mitt ewro (€800) fix-xahar u l- għada reġgħu ltaqgħu fuq il-post u ġie ffirmat il-kuntratt.

Jispjega li l-kirja kienet għal sena u ħallsuh xahar bil-quddiem u depożitu għall-kontijiet tad-dawl u ilma.

Jgħid li wara li ġie ffirmat il-kuntratt huwa ħallas nofs xahar kera lill-aġent.

Jispjega li xi tliet ġimgħat wara kien ċempillu l-aġent li kien hemm xi problemi u li r-rikorrenti riedu jitterminaw il-kirja.

Jispjega li suda kien ukoll ċempillu fejn spjegalu li kellu problemi bin-nifs.

Kien ċempillu wkoll Rakesh li qallu li ried jitlaq għax ried imur lura pajjiżu għax kellu l-btajjel.

Għalhekk hu mar ikellem lil Rakesh fl-appartament u qallu li jistgħu jitilqu però d-depożitu jintilef.

Jispjega li eventwalment Rakesh kien għaddielu ċ-ċwievet tal-fond.

In kontro-ezami, Mifsud Taliana spjega li apparti l-problema tan-nifs u ventilazzjoni, suda kien qallu li għalih ma kienx worth it għax ma kienx qiegħed jużah.

Thomas Ali xehed illi huwa jikri proprjetà lil klijenti prospettivi.

Jispjega illi huwa kien irreklama l-appartament in kwistjoni fuq Maltapark u ġie kkuntattjat minn Pace li kien interessat fil-proprjetà.

Jispjega li għalhekk iltaqgħu fuq il-post u r- rikorrenti ddeċidew dakinhar stess li kienu se jieħdu l-kirja u ħallew depożitu.

Eventwalment, ġimgħa wara, ġie ffirmat il-kuntratt fuq il- post. Ix-xhud stqarr illi huma kienu spjegaw lir-rikorrenti li l-ispare bedroom kellha xaft u li allura ma tantx kien hemm ventilazzjoni ta' arja.

Madankollu Pace qalilhom li huwa kien se juża l-kamra biss darba fil u għalhekk Rakesh seta' jieħu l-kamra l-kbira li kellha iktar ventilazzjoni.

Ikkunsidra: Illi permezz ta' skrittura privata datata 9 ta' Lulju 2019, ir-rikorrenti u Galea daħlu fi ftehim ta' kirja rigwardanti l-fond Casa Eureka, Sqaq Casolani, Santa Luċija, Ta' Kerċem għal perjodu ta' sena mill-10 ta' Lulju 2019 versu l-kera mensili ta' tmien mitt ewro (€800).

Illi fuq il-kuntratt ir- rikorrenti ħallsu xahar kera, depożitu ta' tmien mitt ewro (€800) u wkoll depożitu fuq il-kontijiet tad-dawl u ilma fl-ammont ta' sebgħin ewro (€70).

Huma ħallsu wkoll agency fees lil Downdall fl- ammont ta' erba' mija u tnejn u sebgħin ewro (€472).

Illi r-rikorrenti qegħdin jippretendu lura l-ammont imħallas lil jonoraw Madliena, Is-Swieqi bħala depożitu in garanzija li r-rikorrenti obbligazzjonijiet tagħhom, il-ħlas addizzjonali li għamlu bħala depożitu għall-kontijiet tad-dawl u ilma, u wkoll l-agency fees imħallsa lil Downdall.

Illi Galea rrifjuta li jrodd lura d-depożiti mħallsa għaliex ir- rikorrenti telqu mill-fond mingħajr ebda raġuni valida.

Min-naħa l- oħra, Pace isostni li huma telqu mill-fond peress li huwa ġie

mqarraq meta daħal għall-kirja għaliex ma kienx ġie muri li x-xaft

ta' kamra tas-sodda minnhom, u li eventwalment kellha tintuża

minnu, ma kellhiex ventilazzjoni.

Illi ai termini tal-artikolu1545 tal-Kodiċi Ċivili: "(1) Sid il-kera għandu jagħmel tajjeb li l-ħaġa mogħtija b'kiri m'għandhiex mankamenti jew difetti li jfixklu jew inaqqsu l-użu tagħha; u, meta jinsab li hemm dawn il-mankamenti jew difetti, il-kerrej jista' jagħżel li jitlob jew il-ħall tal-kuntratt jew it- tnaqqis tal-kera.

(2) Dan jgħodd ukoll, għalkemm dawn il-mankamenti jew difetti jkunu nqalgħu wara l-kuntratt.

(3) Iżda, sid il-kera ma jweġibx għall-mankamenti jew difetti li jidhru, u li l-kerrej seta' jinduna bihom huwa nnifsu fiż-żmien tal- kuntratt."

Illi l-Bord eżamina bir-reqqa x-xhieda mogħtija mill-partijiet u jqis illi l-allegazzjonijiet tar-rikorrenti huma infondati.

Jirriżulta illi ħadd mill-intimati ma eżercita xi tip ta' pressjoni fuq ir-rikorrenti biex jidħlu għall-kirja tal-fond in kwistjoni.

Filwaqt li l-Bord jifhem illi meta r-rikorrenti marru jaraw il-fond kien hemm numru ta' viżitaturi oħra, dan ma jfissirx li Galea jew Claringbull eżerċitaw xi tip ta' pressjoni fuqhom.

Ir-rikorrenti ma jgħidux li ġew mgħaġġla fil-viżta tagħhom u kwindi dan il-Bord huwa tal-fehma illi kellhom il-ħin kollu neċessarju biex iduruh sewwa.

Jirriżulta wkoll illi Mifsud Taliana kien fetaħ il-bieb tal-kamra in kwistjoni li jagħti għax-xaft u urihom fejn kien impoġġi l-gass.

Illi jirriżulta illi bl-ebda mod x-xaft ma kien moħbi jew li r-rikorrenti ma setgħux jindunaw li kien imsaqqaf.

Għaldaqstant, dan il-Bord ma jsib li kien hemm l-ebda tip ta' ngann adoperat la minn Mifsud Taliana u lanqas minn Claringbull.

Per di più, ir- rikorrenti kellhom l-opportunità jagħmlu viżta oħra qabel ma ffirmaw il-kuntratt, din id-darba mingħajr ma kien hemm nies oħra jistennew.

Illi għalhekk l-allegazzjonijiet tar-rikorrenti, u iktar speċifikatament ta' Pace, peress li Rakesh ma xehedx f'dawn il- proċeduri, huma infondati fil-fatt u fid-dritt.

Illi l-uniku punt li forsi Pace seta' kellu raġun fuqu huwa d- differenza bejn id-depożitu u l-konsum attwali ta' dawl u ilma.

Però fuq dan il-punt ma nġabu l-ebda provi, u cioè ma nġabu l-ebda

kontijiet ta' dawl u ilma jew inkella il-qari tal-meters relattivi meta

huma ħargu mill-fond in kwistjoni.

Għaldaqstant il-Bord ma jista'

Għalhekk Galea kellu kull dritt iżomm id-depożitu ta' tmien mitt ewro (€800) mħallas mir-rikorrenti stante li huma temmew il-kirja mingħajr ebda raġuni valida fil-liġi, filwaqt li Downdall kellha kull dritt ma tirrifondix l-agency fees imħallsa mill-istess rikorrenti stante li ma kien hemm l-ebda ċirkostanza li abbażi tagħha l-istess fees jimmeritaw li jiġu ritornati.

Decide Għal dawn il-motivi, dan il-Bord qiegħed jiċħad it-talbiet tar- rikorrenti u jilqa' l-eċċezzjonijiet rimanenti tal-intimat Joseph Mifsud Taliana u l-eċċezzjonijiet kollha tas-soċjetà Downdall (TEN) Limited.

Bl-ispejjeż a karigu tar-rikorrenti. ________________________ Dr. Charmaine Mifsud Taliana Willmott ___________ Diane Bonello Deputat Reġistratur


PRIM'AWLA TAL-QORTI ĊIVILI

Seduta ta' nhar it-Tlieta, 13, ta' Lulju, 2021

Rikors Maħluf Nru: 277/2018

(1) FRANCIS MAMO U MARTU NICOLINA MAMO; (2) AVUKAT DR. ROBERT ZAMMIT; U (3) IR-REĠISTRATUR QRATI ĊIVILI U TRIBUNALI

Din hija sentenza finali dwar it-talbiet kollha tal-atturi Gaerty u dwar il-kontro-talba

mressqa mill-miżżewġin Mamo, wara li l-atti kienu reġgħu ntbagħtu lura lil din il-

Qorti, b'sentenza mogħtija mill-Qorti tal-Appell fis-26 ta' Mejju, 2021;

B'rikors maħluf imressaq fis-26 ta' Marzu, 2018, l-atturi Gaerty fissru, li l-bejgħ

b'irkant ġudizzarju ta' Villa Fusina, f'Ħ'Attard, ma jiswiex u għalhekk għandu

jitqies bħala null u bla effett skont il-liġi.

Huma jagħtu ħames raġunijiet għaliex

dan il-bejgħ bl-irkant ġudizzjarju għandu jitqies null;

Daħla

Fil-qosor, dawn ir-raġunijiet jistgħu jinġabru kif ġej: (i) li l-bejgħ ma setax isir

għaliex dan il-post kien suġġett għal ordnijiet tal-iffriżar maħruġa mill-qrati

b'kompetenza kriminali; (ii) li l-qorti ċivili li ordnat il-bejgħ bl-irkant straħet fuq

rapport ta' perit meħud minn atti oħra li ma ġiex maħluf, bi ksur tal-artikolu 311

tal-Kap 12 tal-Liġijiet ta' Malta; (iii) li l-istima tal-perit qatt ma ġiet aġġustata

sakemm seħħ il-bejgħ bl-irkant fl-2017; (iv) li la huma u lanqas il-kolleċitanti ma

ġew notifikati bid-digriet tal-21 ta' Frar, 2017 li bih il-qorti ordnat il-bejgħ bl-irkant

ġudizzjarju; u (v) li l-effetti tad-digriet li bih ġie ordnat il-bejgħ bl-irkant spiċċaw

għaliex ir-reġistrazzjoni ta' dan id-digriet ma ġietx imġedda mar-Reġistru Pubbliku

skont l-artikolu 351(2) tal-Kap 12 tal-Liġijiet ta' Malta;

Minħabba f'hekk, l-atturi Gaerty talbu lil din il-Qorti sabiex:

Tiddikjara li l-bejgħ bil-liċitazzjoni tal-25 ta' Mejju 2017 tal-

proprjetà 'Villa Fusina', Triq George Zammit b'entratura oħra fi Triq il-

Gradilja, Attard fl-atti tas-subbasta, fl-ismijiet Francis Attard Grech u martu

(subbasta numru 70/12) hija nulla għal finijiet u effetti tal-liġi;

l-kanċellament u

tħassir

tal-iskrizzjoni

L-Avukat Dr. Robert Camilleri Bellizzi ressaq risposta maħlufa fid-9 ta` April 2018 u fiha

«(1) Illi preliminarjament l-azzjoni odjerna hija rrita u nulla stante li

hawn non si tratta ta` bejgħ b`liċitazzjoni imma bejgħ bl-irkant taħt l-

awtorità tal-Qorti u għalhekk l-intimati għandhom jiġu liberati mill-

osservanza tal-ġudizzju;

(2) Illi in mertu u bla preġudizzju għal premess, ai termini tal-Artikolu

996 tal-Kap 16 tal-Liġijiet ta` Malta it-trasferiment ta` ħwejjeġ

wieġeb:

immobbli jibda jgħodd u jkollu seħħ minn meta jiġi mniżżel fl-uffiċju

tar-Reġistru Pubbliku kif jingħad fl-Artikolu 330 u meta n-nota ta`

iskrizzjoni f`każ ta` bejgħ bl-irkant tiġi ffirmata mir-Reġistratur tal-Qorti

li taħt is-setgħa tagħha tkun saret il-liberazzjoni tal-ħaġa, kif fil-fatt sar

u ċioè kif fil-fatt sar mit-2 ta` Novembru 2017 skont dokument hawn

anness u mmarkat bħala Dokument RZ1;

(3) Illi inoltre d-domandi attriċi huma infondati wkoll fil-fatt u fid-dritt

stante illi fil-25 ta` Mejju 2007 din l-Onorabbli Qorti lliberat bejgħ bl-

irkant numru 44 Villa Fusina, bil-basement u garage sottopost fi Triq

Gorg Żammit, Parti mill-Fgura lill-intimat Żammit liema att ta` liberazzjoni ġie

iskritt fir-Reġistru Pubbliku kif ingħad fit-2 ta` Novembru 2017;

(4) Illi ai termini ta` l-Artikolu 355 tal-Kap 12 tal-Liġijiet ta` Malta d-

r-rikorrenti kellhom

il-jedd

tal-ħwejjeġ

immobbili hawn fuq deskritti mibjugħin fl-irkant sa żmien 4 xhur mid-

data tal-iskrizzjoni tal-att tal-liberazzjoni fir-Reġistru Pubbliku u

għalhekk sat-2 ta` Marzu 2018.

(5) Illi kieku dak lamentat mir-rikorrenti huwa minnu u l-prezz kif

jippretendu huma, mhux il-prezz tas-suq, kien sta għalihom biex

jerggħu jixtru u jifdu l-proprjetà tagħhom, ħaġa li m`għamlux u

għalhekk qed jippruvaw jittentaw din il-proċedura b`abbuż tas-

sistema ġudizzjarju.

(6) Illi r-rikorrenti ma eserċitawx il-jedd tal-fidwa entro l-4 xhur stante

li ma ġietx preżentata ċ-ċedola tal-fidwa kif kienu obbligati jagħmlu

skont il-liġi.

(7) Illi inoltre ai termini tal-Artikolu 331 tal-Kap 12 tal-Liġijiet ta` Malta

l-kunsinna tal-beni immobbili ssir ipso iure bil-liberazzjoni finali u bid-

depositu tal-prezz fiċ-ċedolarju tal-Qorti liema prezz ġie depositat kif

jirriżulta skont riċevuti u ċekkijiet hawn annessi u mmarkati bħala

dokument RŻ2 u RŻ3 u kif għad jista` jiġi konfermat mir-Reġistratur

(8) Illi ai termini tal-Artikolu 306 tal-Kap 12 tal-Liġijiet ta` Malta, illi l-

Qorti wara li laqgħet it-talba għall-hrug tal-mandat ta` qbid ta` ħwejjeġ

immobbili, ordnat lir-Reġistratur jaħtar espert tekniku kif jirriżulta mill-

atti tas-subbasta u ċioè l-Perit Ruben Sammut Ghigo li stima l-fond in

kwistjoni, ġie ffissat jum, ħin u lok għall-bejgħ, ġie infurmat id-Direttur

tar-Reġistru Pubbliku u r-Reġistratur tal-Artijiet bid-digriet, ordnat lid-

Direttur tar-Reġistru Pubbliku biex jirreġistra minnufih id-digriet u

ħatret irkantatur pubbliku, liema digriet ġie notifikat lid-debitur.

(9) Illi ai termini tal-Artikolu 307 tal-Kap 16 tal-Liġijiet ta` Malta d-

debitur kellu 20 ġurnata minn meta ġie notifikat bid-digriet biex huwa

jkun jista` jippreżenta stima separata u anke jitlob li ma ssirx stima

ġdida b`dan illi din l-istima għandha tkun ġuramentata.

m`għamlu xejn minn dan u għalhekk ma jistgħux jillamentaw minn

nuqqasijiet talvolta ta` ħaddieħor meta n-nuqqasijiet huma tagħhom

(10) Illi r-rikorrenti ġew notifikati skont il-liġi bl-atti kollha tal-Qorti

ossija bl-affissjoni u l-Imħallef ordna li jsir il-bejgħ wara li huwa

eżamina l-atti kollha li kienu in regola ai termini tal-liġi.

(11) Illi l-bejgħ bis-subbasta sar skont il-liġi u l-Qorti Kriminali tat l-

awtorizzazzjoni biex dan il-bejgħ isir wara li ġabet il-permessi kollha

minkejja l-freezing orders.

Tant dan huwa minnu li wara l-bejgħ sar

rikors konġunt mir-Reġistratur tal-Qorti u l-intimat Robert Camilleri Bellizzi

sabiex din il-Qorti tawtorizza li jitneħħa l-freeżing order in konfront

tan-Nutar Pierre Gaerty u martu Helen Gaerty sabiex jiżbanka miċ-

ċedolarju tal-Qorti s-somma dovuta lill-Kummissarju tat-Taxxi Interni

bħala taxxa kapitali fuq it-trasferiment fuq il-proprjetà in kwistjoni u

biex jagħmel dak kollu neċessarju u anċillari għall-espletazzjoni tal-

obbligi hawn fuq imsemmija liema digriet inħareġ fil-15 ta` Settembru

2017 skont dokument RZ4 hawn anness.

(12) Illi ai termini tal-Artikolu 1432 tal-Kap 16 tal-Liġijiet ta` Malta

jistipula illi x-xerrej ma jistax jmexxi azzjoni redibitoria u azzjoni

aestimatoria f`każ ta` bejgħ bl-irkant taht is-setgħa tal-Qorti, multo

magis ma jistax id-debitur venditur jipproċedi kontra l-kompratur li

jkun akkwista l-proprjetà taħt l-awtorità tal-Qorti.

(13) Illi se mai l-azzjoni li għandu x-xerrej mhux għan-nullità tal-bejgħ

b`subbasta imma azzjoni għad-danni versu r-Reġistratur tal-Qorti

stante li l-proprjetrju tal-proprjetà in kwistjoni illum erga omnes huwa

l-intimat Żammit stante li dan il-bejgħ la sar bi vjolenza, żball, għemil

doluż u/jew kawża falza, ai termini ta` l-Artikolu 1222 tal-Kap 16 tal-

Liġijiet ta` Malta.»

Ir-Reġistratur Qrati Ċivili u Tribunali wieġeb fit-2 ta' Mejju, 2018 u ressaq dawn

l-eċċezzjonijiet;

«(1) llli fl-ewwel lok u in linea preliminari l-eċċipjenti m`huwiex il-

leġittimu kontradittur għall-lanjanzi attriċi u ġie traxxinat f`dawn il-

proċeduri inutilment u għalhekk l-eċċipjenti għandu jiġi lliberat mill-

osservanza tal-ġudizzju bl-ispejjeż kontra r-rikorrenti;

(2) llli fil-meritu l-eċċipjenti jirrileva li t-talbiet attriċi huma għal kollox

infondati fil-fatt u fid-dritt inter alia peress illi:

i. M`hemm xejn fil-proċeduri ta`subbasta u liberazzjoni de quo li b`xi

mod jirrendi l-istess nulla kif qed jitlob ir-rikorrenti.

ii. lr-rikorrenti nnifsu aderixxa ruħu għal din is-subbasta u kwindi

kkonferma l-validità tal-istess.

iii. llli bla preġudizzju għal premess, ai termini tal-Artikolu 996 tal-

Kap 16 tal-Liġijiet ta` Malta it-trasferiment ta` ħwejjeġ immobbli jibda

jgħodd u jkollu seħħ minn meta jiġi mniżżel fl-uffiċċju tar-Reġistru

Pubbliku kif jingħad fl-Artikolu 330 u meta n-nota ta` iskrizzjoni f`każ

ta` bejgħ bl-irkant tiġi ffirmata mir-Reġistratur tal-Qorti li taħt is-

setgħa tagħha tkun saret il-liberazzjoni tal-ħaġa, kif fil-fatt sar u ċioè

iv. llli inoltre d-domandi attriċi huma infondati wkoll fil-fatt u fid-dritt

stante illi fil-25 ta` Mejju 2007 din l-Onorabbli Qorti lliberat il-bejgħ

bl-irkant tal-fond numru 44 Villa Fusina, bil-basement u garage

sottopost fi Triq Gorg Żammit, Parti mill-Fgura lill-intimat Żammit liema att

ta` liberazzjoni ġie iskritt fir-Reġistru Pubbliku kif ingħad fit-2 ta`

(3) Illi ai termini tal-Artikolu 355 tal-Kap 12 tal-Liġiiiet ta` Malta d-

debitur ossija r-rikorrenti kellhom

il-jedd

tal-ħwejjeġ

immobbili hawn fuq deskritti mibjugħin fl-irkant sa żmien 4 xhur mid-

data tal-iskrizzjoni tal-att tal-liberazzjoni fir-Reġistru Pubbliku u

għalhekk sat-2 ta` Marżu 2018.

(4) Illi inoltre ai termini tal-Artikolu 331 tal-Kap 12 tal-Liġijiet ta`

Malta l-kunsinna tal-beni immobbili ssir ipso iure bil-libetazzjoni finali

u bid-depożitu tal-prezz fiċ-ċedolarju tal-Qorti liema prezz ġie

depożitat.

(5) Illi ai termini tal-Artikolu 306 tal-Kap 12 tal-Liġijiet ta` Malta, illi l-

Qorti wara li laqgħet it-talba għall-ħruġ tal-mandat ta` qbid ta`

ħwejjeġ immobbili, ordnat lir-Reġistratur jaħtar espert tekniku kif

jirriżulta mill-atti tas-subbasta u ċioè l-Perit Ruben Dalli Bellia li stima

l-fond in kwistjoni, ġie ffissat jum, ħin u lok għall-bejgħ, ġie infurmat

id-Direttur tar-Reġistru Pubbliku u r-Reġistratur tal-Artijiet bid-digriet,

ordnat lid-Direttur tar-Reġistru Pubbliku biex jirreġistra minnufih id-

digriet u ħatret irkantatur pubbliku, liema digriet ġie notifikat lid-

(6) Illi ai termini tal-Artikolu 307 tal-Kap 16 tal-Liġijiet ta` Malta d-

debitur kellu 20 ġurnata minn meta ġie notifikat bid-digriet biex

huwa jkun jista` jippreżenta stima separata u anke jitlob li ma ssirx

stima ġdida b`dan illi din l-istima għandha tkun ġuramentata.

rikorrenti m`għamlu xejn minn dan u għalhekk ma

jistgħux

jillamentaw meta huma stess m`għamlu xejn.

(7) Illi r-rikorrenti ġew notifikati skont il-liġi bl-atti kollha tal-Qorti

ossija bl-affissjoni u l-Qorti ordnat li jsir il-bejgħ wara li eżaminat l-

atti kollha li kienu in regola ai termini tal-liġi.

(8) Illi l-bejgħ bis-subbasta sar skont il-liġi u l-Qorti Kriminali tat l-

awtorizzazzjoni biex dan il-bejgħ isir wara li ġabet il-permessi kollha

minkejja l-freeżing orders.

Tant dan huwa minnu li wara l-bejgħ sar

rikors konġunt mir-Reġistratur tal-Qorti u l-intimat Robert Camilleri Bellizzi

sabiex din il-Qorti tawtorizza li jitneħħa l-freezing order in konfront

tan-Nutar Pierre Gaerty u martu Helen Gaerty sabiex jiżbanka miċ-

ċedolarju tal-Qorti s-somma dovuta lill-Kummissarju tat-Taxxi lnterni

bħala taxxa kapitali fuq it-trasferiment fuq il-proprjetà in kwistjoni u

biex jagħmel dak kollu neċessarju u anċillari għall-espletazzjoni tal-

obbligi hawn

fuq

imsemmija

inħareġ

(9) Illi kwantu għal-lanjanza dwar l-istima tal-perit Dalli Bellia, bil-qima

jingħad illi tali stima ġiet dikjarata li tapplika mutatis mutandis għal

proċeduri in kwistjoni b`Digriet tal-Qorti tal-4/10/12 fl-atti tar-rikors

numru 846/12 u kopja legali tal-istess rapport ġiet inserita fl-atti tas-

subbasta 70/12 kif ordnat mill-Qorti;

(10) Illi dwar il-lanjanza f`para 13 tar-rikors promotur bil-qima

jingħad illi n-notifika in kwistjoni hija valida u in ogni każ jekk hemm

xi lanjanza din tispetta li titqajjem mill-kredituri u mhux mir-rikorrenti;

(11) Illi kwantu għal para 16 bil-qima jingħad illi dan bl-ebda mod

ma jeffettwa s-subbasta per se, iżda hawn si tratta ta` iskrizzjoni li

ssir fil-bidu nett meta jinbdew il-proċeduri tas-subbasta;

(12) Illi kwantu għal para 18 tar-rikors promotur bil-qima jingħad li

anqas hawn ma jeffettwa s-subbasta u/jew il-liberazzoni stante illi t-

talba in kwistjoni hija biss esigenza fiskali;

(13) Salvi, jekk il-każ , eċċezzjonijiet ulterjuri;»

Francis u Nicolina Attard Grech ressqu t-tweġiba maħlufa tagħhom fit-3 ta' Mejju,

2018 u fiha qajmu dawn l-eċċezzjonijiet:

It-talbiet attriċi huma infondati fil-fatt u fid-dritt u għandhom jiġu

miċħuda bl-ispejjeż;

Mhux minnu li kien hemm xi irregolaritajiet, fil-bejgħ bl-irkant fl-

miżmum taħt l-awtorità ta` din il-Qorti, li jagħtu lok għat-tħassir tal-

imsemmi proċess ġudizzjarju jew tal-liberazzjoni tal-proprjetà 44,

Villa Fusina, Triq George Żammit, Ħad-Dingli, b`entratura oħra fi Triq il-

Lanqas huwa minnu li l-eċċepjenti naqsu b`xi mod fit-tmexxija tal-

imsemmi bejgħ bl-irkant, u għalhekk mingħajr pregdizzju f`kull każ, l-

eċċepjenti m`għandhomx ibatu spejjeż ta` dawn il-proċeduri.

F`kull każ u mingħajr preġudizzju wkoll, f`każ li din il-Qorti tgħaddi

biex tilqa` t-talbiet tal-atturi u tħassar ill-liberazzioni tal-proprjetà

tagħhom f`ĦZahraĦad-Dingli bil-bejgħ bl-irkant fl-ismijiet Francis Attard Grech et vs

70/2012), din il-Qorti għandha tirreintegra lill-

eċċepjenti fid-drittijiet kollha tagħhom kontra l-istess atturi debituri,

inklużi

fid-drittijiet

ipotekarji naxxenti mill-iskrizzjoni

ġenerali kontra l-atturi, u ipoteka speċjali fuq l-istess propretà

f`Ħ`Ħad-Dingli, bin-nota numru H. 3049/2012, u l-preferenza li l-eċċepjenti

12 kienu jgawdu skont l-ordni ta` iskrizzjoni msemmija qabel ġew

intavolati l-proċeduri ta` bejgħ bl-irkant mertu ta` din il-kawża;»

Minbarra risposta maħlufa, il-konvenuti Attard Grech ressqu wkoll kontro-talba, li biha

laqgħu għall-eventwalità li din il-qorti ssib li l-bejgħ ta' Villa Fusina bl-irkant

ġudizzjarju huwa tabilħaqq null.

F'dak il-każ, huma talbu lil din il-qorti sabiex:

«(i) tiddikjara u tiddeċiedi li l-esponenti rikonvenzjonanti għandhom

igawdu d-drittijiet kollha li kellhom qabel bdew il-proċeduri ta` bejgħ

70/2012) kontra l-atturi debituri tagħhom, naxxenti mill-kuntratt ta`

kostituzzjoni ta` debitu pubblikat min-Nutar Dottor Ritienne Bartolo Burlo!

Fenech fit-22 ta` Frar 2012, u mill-iskrizzjoni fir-Reġistru Pubbliku bin-

rikonvenzjonati, u ta` ipoteka speċjali fuq il-fond 22, Villa Fusina, Triq

14 George Żammit, b`entratura oħra fi Triq il-Gradilja, Attard, liberu u

frank, bid-drittijiet u l-pertinenzi kollha tiegħu, mibni fuq plot numru

102 mill-art `Tal-Fuklar, Parti mill-Fgura, u konfinanti mit-tramuntana ma`

Triq il-Gradilja, mix-xlokk ta` Triq George Żammit u mil-lvant ma` beni

tal-Gvern ta` Malta jew suċċessuri fit-titolu tiegħu;

(ii) konsegwentement occorrendo tordna reintegrazzjoni tal-esponenti

fid-drittijiet kollha imsemmija kontra l-atturi debituri tagħhom.

(iii) konsegwentement ukoll, taħtar Nutar Pubbliku sabiex jiskrivi fir-

Reġistru Pubbliku n-nota ta` referenza meħtieġa għal dan l-iskop.

Bl-ispejjeż kontra l-atturi rikonvenzjonanti li jibqgħu inġunti minn issa

għas-subizzjoni, u b`riżerva ta` kull jedd u azzjoni oħra kompetenti

Il-familja Gaerty wieġbu għal din il-kontro-talba b'dan il-mod;

Illi preliminarjament il-kontrotalba mressqa minn Francis u Nicolina

Attard Grech hija nulla u bla valur fil-liġi in kwantu kif ppreżentata ma

tirrispettax il-formalitajiet rikjesti mil-liġi u dan stante li lanqas okkju

ma hemm indikat fl-istess kontrotalba u lanqas intestatura ta` Qorti;

Illi mingħajr pregudizzju għas-suespost, din il-kontrotalba saret

inutilment għaliex dak sottomess fil-kontrotalba seta` tressaq per via

Nicolina Attard Grech għar-rikors ġuramentat promotur u għalhekk

ċertament li l-esponenti ma għandhomx ibatu spejjeż ta` din il-

Illi mingħajr preġudizzju għas-suespost l-ebda waħda mit-talbiet

mressqa fil-kontrotalba ma hija indirizzata lein l-esponenti u għalhekk

jistgħux

jiġu

jwieġbu għall-istess.

Għalkemm

»abbozzati fil-forma ta` talbiet, fil-fatt dak li għamlu l-konjugi Francis

Attard Grech u Nicolina Attard Grech kien li għamlu sottomissjonijiet fuq l-effetti

legali f`każ li l-azzjoni prinċipali mressqa mill-esponenti fir-rikors

guramentat mressaq minnhom tirnexxi;

Illi mingħajr preġudizzju għas-suespost, fi kwalsiasi każ it-talbiet

rikonvenzjonali ta` Francis u Nicolina Attard Grech huma nfondati fil-fatt u

fid-dritt kif ser jiġi ppruvat fil-mori ta` dawn il-proċeduri;

Salv eċċezzjonijiet ulterjuri;

B'sentenza mogħtija fit-28 ta' Jannar, 2021, din il-qorti kif dakinhar komposta,

laqgħet l-ewwel eċċezzjoni mressqa mill-avukat Robert Camilleri Bellizzi, li f'dan il-każ ma

kienx hemm bejgħ b'liċitazzjoni iżda bejgħ bl-irkant taħt l-awtorità tal-qorti, u

għalhekk issoktat biex iddikjarat l-azzjoni attriċi bħala waħda irritwali u nulla;

L-atturi Gaerty appellaw minn din id-deċiżjoni u l-appell tagħhom ġie milqugħ,

b'sentenza mogħtija mill-Qorti tal-Appell nhar is-26 ta' Mejju, 2021;

F'din is-sentenza, il-Qorti tal-Appell qalet li ma kien hemm l-ebda nuqqas fir-

rikors maħluf għaliex intużat il-kelma liċitazzjoni flok sub hasta jew bejgħ bl-irkant

ġudizzjarju.

Għalhekk, hija għaddiet biex ċaħdet l-ewwel eċċezzjoni tal-avukat

Robert Camilleri Bellizzi u ordnat li l-atti jintbagħtu lura lil din il-qorti sabiex titkompla l-

B'digriet kamerali mogħti fit-3 ta' Ġunju, 2021, din il-qorti appuntat il-kawża

għad-9 ta' Lulju, 2021.

Dakinhar il-partijiet kollha għamlu s-sottomissjonijiet tal-

għeluq tagħhom u l-kawża tħalliet għas-sentenza fuq kollox għal-lum;

Il-ġrajjiet rilevanti jistgħu jinstiltu mill-atti tas-subbasta numru 70/2012MCH u mill-

B'kuntratt nutarili tal-22 ta' Frar 2012, l-atturi miżżewġin Gaerty stqarrew lilhom

infushom bħala midjunin ta' Francis u Nicolina Attard Grech, fl-ammont ta' €100,000;

Bħala garanzija li ħa jħallsu dan l-ammont, l-atturi Falzon rabtu Villa Fusina,

f'Ħ'Attard, b'ipoteka speċjali

Fit-12 ta' Ġunju, 2012, il-miżżewġin Mamo bagħtu ittra uffiċjali lill-atturi sabiex

dawn iħallsu s-somma ta' €100,000 imsemmija fl-att nutarili tat-22 ta' Frar, 2012;

Fl-istess ittra, l-atturi ġew mgħarrfa wkoll li dik l-ittra uffiċjali kienet qed tintbagħat

lilhom ukoll sabiex skont l-artikolu 256(2) tal-Kap 12 tal-Liġijiet ta' Malta, it-titlu

esekuttiv imnissel mill-att nutarili, ikun jista' jiġi esegwit.

L-atturi ġew notifikati

b'din l-ittra uffiċjali fid-19 ta' Ġunju, 2012;

Żmien wara, b'rikors imressaq fit-13 ta' Lulju, 2012, il-miżżewġin Mamo talbu lill-

Prim'Awla tal-Qorti Ċivili: (i) biex toħroġ mandat esekuttiv ta' qbid fuq Villa

Fusina; u (ii) biex tordna l-bejgħ tal-istess villa bl-irkant;

Dawn it-talbiet ġew milqugħa b`digriet tal-25 ta` Lulju 2012, wara li ġie osservat

illi l-villa inkwistjoni ġa kienet suġġetta għall-proċedura ta` sub hasta oħra bin-

Bħala perit biex jistma l-Villa, il-qorti b'digriet tal-4 ta' Ottubru, 2012, ħatret lill-

Perit Ruben Dalli Bellia, li kien l-istess perit maħtur fis-sub hasta l-oħra bin-numru

Ir-relazzjoni tal-perit dwar il-valur tal-villa ġiet ippreżentata fit-23 ta' Jannar, 2013

u skont dan ir-rapport, il-valur stmat tal-villa kien ta' €450,000;

Għalkemm il-miżżewġin Mamo baqgħu juru interess fis-sub hasta, tant li l-qorti

appuntat l-irkant f'diversi dati differenti, il-bejgħ tal-villa però baqa' ma sarx

minħabba nuqqas ta' offerenti;

Aktar tard, b'digriet tal-21 ta` Frar 2017, il-qorti reġgħet appuntat il-bejgh bl-irkant

għall-25 ta` Mejju 2017.

F'din id-data sar il-bejgħ;

Kif jirriżulta mid-dikjarazzjoni tad-Deputat Reġistratur Marvic Bellotti, il-villa li

kienet stmata li tiswa €450,000, inbiegħet lill-avukat Robert Camilleri Bellizzi, bil-prezz ta`

€270,000, li huwa 60% tal-valur stmat mill-Perit Ruben Dalli Bellia;

Il-prezz

tal-bejgħ ġie mqiegħed

fir-reġistru

tal-qorti b'ċedola

ta' depożitu

magħmula fid-29 ta' Mejju, 2017 u l-bejgh ġie insinwat fir-Reġistru Pubbliku fit-2

Konsiderazzjonijiet dwar it-Talbiet Attriċi

F'din il-kawża l-atturi qegħdin jattakkaw ir-regolarità tal-bejgħ bl-irkant ġudizzjarju

miżmum fil-25 ta` Mejju 2017.

Kif ingħad aktar kmieni, huma jagħtu ħames

raġunijiet għaliex fil-fehma tagħhom l-irkant ġudizzjarju ma jiswiex;

Waqt it-trattazzjoni tal-għeluq tal-kawża miżmuma fil-15 ta' Ottubru, 2020 (ara

paġna 451 tal-atti), l-avukat tal-atturi Gaerty sostna li l-azzjoni attriċi hija mibnija

fuq l-artikolu 357A tal-Kap 12 tal-Liġijiet ta' Malta.

Dan l-artikolu jgħid li l-ebda

azzjoni ma tista' titressaq biex tannulla jew tħassar bejgħ bl-irkant fil-qorti, jekk

din ma tinġiebx qabel ma tgħaddi sena mid-data meta tkun saret fir-Reġistru

Pubbliku l-iskrizzjoni tal-liberazzjoni tal-proprjetà immobbli;

Fil-verità fil-ħsieb tal-qorti, l-azzjoni tal-atturi Gaerty suppost kellha tkun imsejsa

fuq l-artikolu 281 tal-Kap 12 ta' Liġijiet ta' Malta, li jitkellem dwar revoka ta'

mandati esekuttivi, li magħdud magħhom hemm ukoll il-bejgħ fl-irkant tal-qorti

deċiża mill-Qorti tal-Appell fl-24 ta' April, 2015).

Tassew, l-artikolu 357A tal-Kap

12 tal-Liġijiet ta' Malta ma joħloqx il-jedd tal-azzjoni għat-tħassir tas-sub hasta

iżda jsemmi biss iż-żmien ta' meta tista' tinġieb 'il quddiem azzjoni ta' tħassir ta'

bejgħ bl-irkant ġudizzjarju.

Minkejja dan, anke peress li ma jidhirx li tressqu

eċċezzjonijiet f'dan is-sens mill-konvenuti, il-qorti xorta waħda sejra tissokta billi

tiddeċiedi l-kawża fuq il-mertu tagħha;

Qabel ma tqis is-siwi tat-talbiet attriċi, il-qorti però tħoss xieraq li l-ewwel għandha

tindirizza wħud mill-eċċezzjonijiet li ġew imressqa mill-partijiet;

L-ewwel eċċezzjoni li sejra tiġi deċiża hija dik imressqa mir-Reġistratur Qrati

Ċivili u Tribunali, fejn jgħid li huwa ġie mħarrek bla bżonn f'din il-kawża;

Fil-fehma ta' din il-qorti din l-eċċezzjoni hija waħda mistħoqqha;

Ibda biex, huwa prinċipju miżmum fil-ġurisprudenza, li r-reġistratur tal-qrati

m'għandux ir-rappreżentanza tal-qrati u hu mhuwiex il-persuna leġittima biex

joqgħod f'kawża fejn ikun qed jiġi mixli li seħħ nuqqas waqt proċeduri ġudizzjarji

(ara inter alia Carmelo sive Charles Cann et v. Reġistratur tal-Qrati et deċiża

mill-Qorti Kostituzzjonali fil-25 ta' April, 1990, Mark Galea Camilleri v. Kunsill Lokali

Fgura et maqtugħa mill-Qorti Kostituzzjonali fis-7 ta' Ottubru, 2005 u Anthony

Leone Ganado v. Avukat Ġenerali et maqtugħa wkoll mill-Qorti Kostitizzjonali iżda fit-3

ta' Frar, 2014);

Huwa minnu li f'dan il-każ, wieħed mill-ilmenti mressqa mill-atturi Gaerty hija li s-

sub hasta ma tiswiex għaliex huma qegħdin jallegaw li n-notifika tal-affissjoni ma

saritx kif suppost mill-uffiċjali tal-Qorti.

Huwa minnu wkoll li skont l-artikolu 57

tal-Kap 12 tal-Liġijiet ta' Malta huwa d-Direttur Ġenerali (Qrati) li għandu

jwieġeb għall-għemil tal-uffiċjali eżekuttivi tal-Qorti (ara Stephen Pickard v. Il-

Ministru għall-Ġustizzja,

l-Ugwaljanza u

l-Governanza et deċiża mill-

Prim'Awla tal-Qorti Ċivili fit-18 ta' Marzu, 2021);

Madankollu f'dan il-każ, kif anke ġie mtenni mill-avukat Franco Sachdev waqt it-

trattazzjoni tal-għeluq tiegħu fid-9 ta' Lulju, 2021, dak li qed jitolbu l-atturi Falzon

mhuwiex danni jew rimedju mingħand ir-reġistratur jew Direttur Ġenerali (Qrati),

minħabba l-imġieba tal-uffiċjal esekuttiv tal-qorti.

Bil-kontra dak li qed jitolbu huwa

biss li jitħassru l-proċeduri ġudizzjarji li waslu għall-bejgħ bl-irkant ta' Villa Fusina;

F'dan ir-rigward huwa maqbul fil-ġurisprudenza li meta xi ħadd b'kawża ordinarja

jkun qiegħed jattakka s-siwi ta' proċeduri ġudizzjarji jew kważi-ġudizzjarji, l-uniċi

partijiet li għandhom jitħarrku huma dawk li kienu f'dawk il-proċeduri li qegħdin

jiġu attakkati u mistħarrġa (ara inter alia Alfred Spiteri Cesare et v. Joseph Iwueke

Asturias deċiża mill-Qorti tal-Appell fid-29 ta' Jannar, 1993 u Go p.l.c. v. Camline

Internet Services Limited et maqtugħa mill-Prim'Awla tal-Qorti Ċivili fl-20 ta'

Hekk pereżempju, f'azzjonijiet ta' ritrattazzjoni ta' kawżi jew f'azzjonijiet ta' revoki

ta' mandati esekuttivi (bħalma hija n-natura tal-kawża tal-lum), il-partijiet fil-kawża

dejjem ikunu biss dawk li kienu involuti fl-atti ġudizzjarji li jkunu qegħdin jiġu

Darba li l-għan wara dawn il-proċeduri huwa biss li terġa' ġġib is-sitwazzjoni lura

għal li kienet qabel ma nħareġ l-att ġudizzjarju tal-bejgħ bl-irkant ġudizzjarju,

allura l-uniċi partijiet li għandhom ikunu fil-proċeduri tat-tħassir għandhom ikunu

biss dawk li kienu parti fil-proċeduri li qed jintalab li jitħassru;

Sewwasew fil-każ tagħna, ir-Reġistratur Qrati Ċivili u Tribunali ma kien qatt parti

fil-proċeduri tal-irkant ġudizzjarju 70/12, li l-atturi Gaerty iridu jannullaw b'din il-

Jiġi b'hekk, li meta wieħed iqis li t-talbiet tal-atturi f'din il-kawża huma

indirizzati biss lejn it-tħassir tal-bejgħ, li sar b'riħet dan l-irkant ġudizzjarju, din il-

qorti ma tarax ħtieġa għalfejn ir-Reġistratur Qrati Ċivili u Tribunali kellu jiġi

mħarrek fiha;

Għalhekk din il-qorti qiegħda tilqa' din l-eċċezzjoni tar-Reġistratur Qrati Ċivili u

Tribunali u b'hekk teħilsu mill-ħarsien ta' dan il-ġudizzju.

dan il-konvenut qed jinqala' 'l barra mill-proċeduri, il-qorti mhijiex sejra tqis l-

eċċezzjonijiet l-oħra li ġew imressqa minnu f'din il-kawża;

Il-qorti sejra issa timxi biex tqis xi eċċezzjonijiet ta' sura legali u preliminari li ġew

imressqa mill-avukat Robert Camilleri Bellizzi, fir-risposta maħlufa tiegħu;

Fit-tieni, it-tielet u s-seba' eċċezzjoni tiegħu, l-avukat Camilleri Bellizzi jargumenta li

ladarba f'dan il-każ jirriżulta: (i) li l-bejgħ bl-irkant sar bl-awtorizzazzjoni tal-qorti;

(ii) il-liberazzjoni saret favur l-aqwa offerta; (iii) id-depożitu tal-prezz sar permezz

ta' ċedola kif trid il-liġi; u (iv) saret ukoll l-insinwa fir-Reġistru Pubbliku, allura l-

atturi Falzon ma jistgħux aktar jitolbu t-tħassir ta' dan il-bejgħ;

Ma' dawn l-eċċezzjonijiet hemm ukoll marbuta t-tlettax-il eċċezzjoni fejn fiha

jingħad li l-atturi Gaerty ma jistgħux jitolbu n-nullità tal-bejgħ bl-irkant fil-qorti iżda

jistgħu jressqu biss azzjoni għad-danni kontra r-Reġistratur tal-Qorti;

Dawn l-erba' eċċezzjonijiet huma kollha ħżiena;

Dak li qed jinsa l-avukat Żammit huwa li skont l-artikoli 281 u 357A tal-Kap 12

tal-Liġijiet ta' Malta, huwa tabilħaqq leċitu li titressaq azzjoni għat-tħassir tal-

bejgħ bl-irkant fil-qorti, basta li dik l-azzjoni tinġieb mhux aktar tard minn sena

mid-data ta' meta tkun saret fir-Reġistru Pubbliku l-iskrizzjoni tal-liberazzjoni tal-

ġid immobbli li jkun inbiegħ;

Fil-każ tagħna, il-bejgħ ġie insinwat fir-Reġistru Pubbliku fit-2 ta` Novembru, 2017

(ara paġna 276 tal-atti tas-subbasta numru 70/2012MCH) u din il-kawża tressqet

mill-atturi Falzon fis-26 ta' Marzu, 2018.

Jiġifieri madwar erba' xhur wara li saret l-

Darba għalhekk li l-kawża saret fi żmien sena kif jitlob l-artikolu 357A tal-Kap 12

tal-Liġijiet ta' Malta, l-atturi Falzon għandhom kull jedd bil-liġi, li jipproponu din

il-kawża biex jippruvaw iħassru l-bejgħ bl-irkant ta' Villa Fusina u dan minkejja li l-

avukat Żammit ħallas għall-prezz tal-bejgħ u l-bejgħ ġie insinwat fir-Reġistru

Dawn l-erba' eċċezzjonijiet għalhekk qegħdin jiġi miċħuda kollha kemm huma;

Fir-raba', fil-ħames u fis-sitt eċċezzjonijiet tiegħu, l-avukat Żammit jgħid li l-

azzjoni tal-atturi Falzon ma tistax titmexxa 'l quddiem għaliex huma naqsu milli

jinqdew bil-jedd ta' fidwa, fi żmien erba' xhur, mid-data tal-iskrizzjoni tal-

liberazzjoni fir-Reġistru Pubbliku skont l-artikolu 355 tal-Kap 12 tal-Liġijiet ta'

Fil-fehma tal-qorti anke dawn it-tliet eċċezzjonijiet mhumiex tajba;

It-terminu ta' dekadenza li fih wieħed jista' jitlob it-tħassir ta' bejgħ bl-irkant fil-

qorti joħroġ mill-artikolu 357A, ġa fuq imsemmi, u mhux mill-artikolu 355;

Il-jus redimendi tad-debitur imsemmi fl-artikolu 355 u r-rimedju tat-tħassir tal-

irkant huma żewġ affarijiet li huma distinti u indipendenti għalkollox minn xulxin.

Il-fatt li debitur jagħżel li ma jifdix lura l-ġid li jkun ġie mibjugħ bl-irkant fi żmien

erba' xhur li tgħid il-liġi, ma jneħħilux il-jedd li jekk irid jikkontesta s-siwi u r-

regolarità tal-bejgħ bl-irkant ġudizzjarju;

Wara kollox, li kieku l-leġislatur ried jorbot it-terminu tal-azzjoni għat-tħassir tal-

irkant mat-terminu tal-jedd tal-fidwa, kieku fl-artikolu 357A kien isemmi terminu

ta' erba' xhur u mhux sena;

Dawn it-tliet eċċezzjonijiet għalhekk qegħdin jitwarrbu wkoll;

It-tmien, id-disa', l-għaxar u l-ħdax-il eċċezzjoni tal-avukat Żammit jolqtu l-

mertu tal-ilmenti mressqa mill-atturi Gaerty u għalhekk dawn sejrin jiġi meqjusa

aktar 'il quddiem f'din is-sentenza;

Jifdal biss it-tnax-il eċċezzjoni tal-avukat Żammit, fejn fiha jsostni li skont l-

artikolu 1432 tal-Kap 16 tal-Liġijiet ta' Malta, l-azzjoni redibitorja u l-azzjoni

stimatorja ma jistgħux jitmexxew f'każ ta' bejgħ bl-irkant taħt is-setgħa tal-qorti;

Din l-eċċezzjoni hija waħda fiergħa;

L-azzjoni redibitorja u l-azzjoni stimatorja msemmija fl-artikolu 1432 tal-Kap 16

tal-Liġijiet ta' Malta jidħlu fix-xena biss, f'każijiet ta' difetti li ma jidhrux fil-ħaġa

mibjugħa (ara artikolu 1427 tal-Kap 16 tal-Liġijiet ta' Malta);

Fil-każ tagħna, l-azzjoni mibdija mill-atturi Falzon mhijiex waħda dwar bejgħ

b'difett moħbi iżda hija azzjoni maħsuba biex jitħassar bejgħ bl-irkant fil-qorti

minħabba li qed jiġi allegat li twettqu irregolaritajiet proċedurali.

Ifisser għallhekk li

l-artikolu 1432 tal-Kap 16 tal-Liġijiet ta' Malta, invokat mill-avukat Camilleri Bellizzi ma

jgħoddx għax-xorta tal-każ li għandna quddiemna;

Għalhekk anke din it-tnax-il eċċezzjoni qiegħda tiġi miċħuda;

Hekk li ġew meqjusa u mwarrba wħud mill-eċċezzjonijiet tal-avukat Robert

Camilleri Bellizzi, il-qorti sejra tissokta biex tqis il-ħames ilmenti tal-atturi Gaerty, li

fuqhom huma bnew l-azzjoni tagħhom biex iħassru l-bejgħ bl-irkant ta' Villa

L-eċċezzjonijiet tal-konvenuti Mamo, bħall-eċċezzjonijiet numru tmienja,

disgħa, għaxra u ħdax tal-avukat Camilleri Bellizzi sejrin jiġu meqjusa flimkien mat-talbiet

attriċi;

L-ewwel ilment imressaq mill-atturi Gaerty huwa li l-bejgħ bl-irkant ta' Villa

Fusina seħħ minkejja

tal-iffriżar maħruġ mill-qrati

Bħala stat ta' fatt, jirriżulta li b'żewġ digrieti mogħtija mill-Qorti tal-Maġistrati

(Malta) bħala Qorti Stuttorja minn żewġ Maġistrati differenti, fit-13 ta' Lulju, 2015

u fit-3 ta' Diċembru, 2015, ġie ordnat li Peter magħruf bħala Pierre Gaerty ma

setax jiddisponi minn ġid immobbli skont l-artikolu 23A tal-Kap 9 tal-Liġijiet ta'

Malta u l-artikolu 5 tal-Kap 373 tal-Liġijiet ta' Malta;

Skont l-atturi Gaerty biex seta' jsir il-bejgħ ta' Villa Fusina, bl-irkant fil-qorti, ried l-

ewwel ikun hemm l-awtorizzazzjoni jew il-barka tal-Qorti tal-Maġistrati (Malta)

bħala Qorti Stuttorja, li kienu ħarġu l-ordnijiet tal-iffriżar;

Il-qorti ma taqbel xejn ma' din it-teżi tal-atturi;

Jekk wieħed iħares lejn iż-żewġ ordnijiet mogħtija mill-Qorti tal-Maġistrati (Malta)

bħala Qorti Stuttorja, dawn jgħidu biss illi l-akkużat Peter sive Pierre Gaerty

qiegħed jiġi pprojbit milli jiddisponi minn ġid immobbli tiegħu.

Anke jekk wieħed

iħares lejn l-artikolu 5(1)(b) tal-Kap 373 tal-Liġijiet ta' Malta wieħed isib li huwa

l-akkużat innifsu li ma jistax jiddisponi minn xi ġid immobbli;

F'moħħ din il-qorti, l-interpretazzjoni korretta ta' dan l-artikolu huwa li akkużat ma

jistax minn jeddu, jerħi minn idejh xi ġid mobbli jew immobbli, li jkollu fil-kontroll

tiegħu fil-mument li huwa jkun suġġett ta' ordni tal-iffriżar.

L-għan ewlieni li l-liġi

trid tilħaq bil-ħruġ tal-ordni ta' ffriżar huwa sabiex min jagħmel reat ma jieħux

benefiċċju mill-att ta' delinkwenza.

Naturalment huwa għaqli u anzi meħtieġ illi l-

ordni jinħareġ fil-bidu tal-proċeduri, bħala miżura kawtelatorja, sabiex ma jkunx

hemm opportunità li l-akkużat jaħbi ġidu jew jagħmel trasferimenti fittizji sakemm

jinqatgħu l-proċeduri.

L-ordni tal-iffriżar għalhekk jinħareġ sabiex jiġi mħares l-

interess pubbliku u bħala miżura fil-ġlieda kontra d-delinkwenza u kontra l-ħasil

ta' flus ġejjin mid-delinkwenza (ara Saviour Scudamore et v. L-Avukat Ġenerali et

deċiża mill-Qorti Kostituzzjonali fit-28 ta' Ġunju, 2019);

Mela l-effett ewlieni tal-ordni tal-iffriżar huwa biex l-akkużat ma jkollux aktar

kontroll ħieles fuq ġidu;

Issa, f'kuntest ta' bejgħ bl-irkant fil-qorti, id-debitur ġa ma jkollux kontroll fuq ġidu,

għaliex il-bejgħ bl-irkant isir wara li l-ġid immobbli jinqabed b'mandat maħruġ taħt

l-artikolu 305 et sequitur tal-Kap 12 tal-Liġijiet ta' Malta.

Tassew fi proċeduri

ta' rkant ġudizzjarju: (i) il-ġid immobbli ma jkunx fil-kontroll tad-debitur; (ii) il-

proċedura kollha tal-bejgħ issir taħt it-tmexxija tal-qorti; u (iii) il-flus li jinġabru mill-

bejgħ ma jgħaddux għand id-debitur iżda jiġu ddepożitati fir-reġistru tal-qorti.

F'ċirkostanzi bħal dawn, fejn il-bejgħ tal-ġid immobbli jitmexxa taħt id-direzzjoni

tal-qorti, ma hemmx bżonn tal-awtorizzazzjoni tal-qrati kriminali sabiex il-bejgħ bl-

irkant ġudizzjarju jkun jista' jsir;

Fi kliem sempliċi, il-projbizzjoni li titnissel mill-ordni tal-iffriżar ma żżommx qrati

ċivili milli taħt it-tmexxija tagħhom, fuq talba li tkun ġejja mill-kreditur, jordnaw il-

bejgħ imġiegħel ta' ġid immobbli b'irkant ġudizzjarju.

Il-projbizzjoni li ssemmi l-liġi

għandha tinftiehem biss li tapplika meta l-akkużat ikun irid minn jeddu jiddisponi

minn ġidu, u mhux meta l-akkużat ikun qiegħed jiġi mġiegħel ibiegħ ġid tiegħu fuq

ordni ta' qorti ċivili;

Ma ninsewx hawnhekk, li kif dejjem qalet il-Qorti Kostituzzjonali fis-sentenza

Saviour Scudamore et v. L-Avukat Ġenerali et fuq imsemmija, il-bejgħ sub hasta

huwa maħsub biex debitur li ma jħallasx id-djun tiegħu ma jitħallix ikompli jevadi

d-drittijiet tal-kreditur, u dan ukoll huwa għan leġittimu għax il-kredituri wkoll

għandhom drittijiet leġittimi x'jitħarsu;

Illi din il-fehma li waslet għaliha din il-qorti tinsab imsaħħa wkoll bis-sentenza

Saviour Scudamore et v. Bank of Valletta p.l.c. deċiża mill-Qorti tal-Appell fid-29

ta' Mejju, 2015.

Fiha ngħad hekk:

«Il-projbizzjoni imposta kienet unikament fuq l-istess atturi biex dawn

ma jgħaddux xi proprjetà lil terzi, ordni li għandha effett anke fil-

konfront ta' terzi.

Din l-ordni tinibixxi lill-atturi milli jitrasferixxu l-

proprjetà tagħhom, però, ma żżomm lill-ebda qorti, anke dawk

b'kompetenza ċivili, milli jordnaw u/jew jawtorizzaw il-bejgħ ta' xi

proprjetà milquta b'dik l-ordni.

Il-Kap.

373 imkien ma jgħid dan u ma

jikkontjeni ebda dispożizzjoni li jawtorizza lill-Qorti Kriminali li tkun

ħarġet l-ordni tordna l-bejgħ ta' xi proprjetà fuq istanza ta' kreditur.

Ma hemm xejn fl-ordni li timblokka proċedura eżekuttiva mill-kreditur

kontra d-debitur/akkużat, u bejgħ forzuz b'subbasta taħt l-Awtorità

tal-Qorti ma hijiex ekwivalenti għal trasferiment tal-proprjetà mill-

akkużat.

Ix-xenarju legali huwa differenti.

Bejgħ taħt l-awtorità tal-Qorti ma hux bejgħ volontarju mis-sid tal-

proprjetà, u nonostante ordni tal-iffriżar tal-assi, kull qorti tista'

tawtorizza li bejgħ isir taħt l-awtorità tagħha.

Ovvjament, jekk hemm

kredituri oħra, ir-rikavat mill-bejgħ irid jiġi depożitat ukoll taħt l-

awtorità tal-Qorti bir-rilaxx isir skont kif tawtorizza l-qorti wara d-debiti

proċeduri.

Il-fatt li l-bank konvenut beda l-proċedura tas-subbasta ma

jfissirx li għandu vantaġġ fuq kredituri oħra (ara Bank of Valletta plc

v. Attard, deċiża mill-Prim' Awla tal-Qorti Ċivili fid-29 ta' April 2004).

Għalhekk, meta jkun hemm ordni ta' friżar bħal din in kwistjoni, u

qorti ċivili tawtorizza il-bejgħ ta' xi proprjetà milquta bl-ordni, ir-rikavat

"jieħu post" il-proprjetà mibjugħa, u l-flus iridu jiġu depożitati u jitqiesu

milquta bl-ordni relattiva tal-Qorti Kriminali.

Qorti b'kompetenza ċivili

tista' tawtorizza l-bejgħ ta' proprjetà milquta b'ordni ta' friżar, però, ir-

rilaxx tal-flus jiddependi mill-Qorti li ħarġet dik l-ordni.

Is-sostituzzjoni

tal-oġġett maqbud – flus flok proprjetà – ma jinnewtralizzax il-poter

tal-qorti li tkun ħarġet dik l-ordni fuq l-istess ħaġa maqbuda.»

Dan l-ewwel ilment imressaq mill-atturi Gaerty għalhekk qiegħed jiġi miċħud;

It-tieni ilment imressaq mill-atturi Gaerty huwa li r-rapport tal-Perit Ruben

Dalli Bellia, li ġie maħtur mill-Qorti biex jistma Villa Fusina, mhuwiex maħluf u dan

bi ksur tal-artikolu 311 tal-Kap 12 tal-Liġijiet ta' Malta;

B'digriet mogħti fl-4 ta' Ottubru, 2012, fl-atti tar-rikors numru 846/2012 (ara

paġna 14 u 15 tal-atti 846/2012), il-Prim' Awla tal-Qorti Ċivili kienet ordnat li l-

proċedura tas-sub hasta mibdija mill-miżżewġin Mamo għandha titmexxa għar-

rasha minn proċeduri oħrajn ta' sub hasta kontra l-atturi Falzon.

ġie ordnat ukoll li għall-finijiet ta' stima ta' Villa Fusina, għandu jinħatar il-Perit

Ruben Dalli Bellia, li kien ġie maħtur ukoll fis-sub hasta 69/12, fejn kien hemm

involuta wkoll Villa Fusina, fost proprjetajiet oħra;

Ġara issa, li fl-atti tas-sub hasta 70/2012, li qiegħda tiġi attakkata b'din il-kawża,

ġiet imdaħħla r-relazzjoni maħlufa li l-Perit Ruben Dalli Bellia kien għamel fis-sub

F'din ir-relazzjoni li saret fit-23 ta' Jannar, 2013, hemm parti fejn

fiha wieħed jista' jsib l-istima ta' Villa Fusina;

L-atturi Falzon donnhom qegħdin jippretendu li ladarba l-Perit Ruben Dalli Bellia

ma daħħalx rapport maħluf ad hoc fl-atti tas-sub hasta 70/12 iżda daħħal biss

relazzjoni li huwa għamel fl-atti tas-sub hasta 69/2012, allura l-proċeduri kollha

Din il-qorti tħoss li dan huwa tfettiq żejjed;

Li trid il-liġi fl-artikolu 311 tal-Kap 12 tal-Liġijiet ta' Malta huwa li fl-atti tas-sub

hasta jrid ikun hemm rapport maħluf minn perit imqabbad mill-qorti biex jistma l-

ġid li jrid jinbiegħ bl-irkant.

F'dan il-każ dan ir-rapport maħluf mill-Perit Dalli Bellia

jinsab f'paġni 25 sa 38 tal-atti tas-sub hasta bin-numru 70/12.

Huwa minnu li r-

relazzjoni maħlufa hija l-istess relazzjoni li saret f'sub hasta oħra fejn hemm l-

istess ġid maqbud, b'daqshekk però l-qorti ma tara l-ebda sura ta' nullità jew

irregolarità.

Lil hemm mill-okkju tar-relazzjoni u lil hemm mill-fatt li fir-relazzjoni

hemm stejjem ta' ġid ieħor li mhux milqut bis-sub hasta 70/12, xorta jibqa' l-fatt li

f'din ir-relazzjoni hemm stima maħlufa tal-Perit Sciortino, li tikkonċerna Villa

Fusina, li hija suġġetta għas-sub hasta 70/12;

Tassew, il-qorti ma tħossx li l-atturi Falzon batew xi preġudizzju partikolari

għaliex f'din is-sub hasta ġiet ippreżentata relazzjoni li saret f'sub hasta oħra li

tolqot l-istess ġid.

L-istima ta' Villa Fusina ma kinitx ħa tinbidel li kieku l-Perit

Dalli Bellia ressaq relazzjoni ad hoc għal din is-sub hasta;

B'żieda ma' dan, jingħad ukoll li skont l-artikolu 789(2) tal-Kap 12 tal-Liġijiet ta'

Malta, eċċezzjoni jew kwestjoni ta' nullità dwar vjolazzjoni tal-forma meħtieġa

mil-liġi, ma tistax tingħata, meta l-parti li tagħtiha tkun baqgħet tagħmel jew, għad

li tkun taf biha, tkun ħalliet li jibqgħu jsiru atti oħra wara, mingħajr ma teċċepixxi

dik in-nullità;

Għal erba' snin sħaħ, mit-23 ta' Jannar, 2013 sad-data tal-bejgħ ta' Villa Fusina

fil-25 ta' Mejju, 2017, l-atturi Gaerty ma qajmu l-ebda oġġezzjoni jew eċċezzjoni

dwar ir-relazzjoni li ġiet ippreżentata fl-atti tas-sub hasta 70/2012.

Mhijiex ħaġa

sew għalhekk li l-atturi Falzon jippruvaw ħafna snin wara, jiggranfaw ma' raġuni

trivjali bħal din, biex jippruvaw iħassru bejgħ bl-irkant ġudizzjarju;

Din it-tieni r-raġuni ta' irregolarità mqanqla mill-atturi Falzon qiegħda tiġi għalhekk

miċħuda wkoll;

It-tielet raġuni mogħtija mill-atturi Falzon biex titħassar is-sub hasta 70/2012 hija

mibnija fuq l-argument li l-istima tal-Perit Dalli Bellia qatt ma ġiet aġġustata.

jgħidu li bejn ir-relazzjoni tal-Perit f'Jannar 2013 u l-bejgħ f'Mejju 2017 għaddew

erba' snin u għalhekk l-istima kellha tiġi aġġornata minħabba l-mogħdija taż-

żmien;

Bħala punt ta' tluq, tajjeb li jingħad li skont l-artikolu 315 tal-Kap 12 tal-Liġijiet

ta' Malta, moqri flimkien mal-artikolu 308(4) tal-istess liġi, il-qorti trid taċċetta l-

istima tal-perit imqabbad minnha.

Madankollu wieħed ma jridx jinsa wkoll li skont

l-artikolu 308(4) tal-Kap 12 tal-Liġijiet ta' Malta, parti interessata tista' dejjem

tressaq rikors quddiem il-qorti sabiex jiġi msewwi kull żball li jkun ittieħed fid-

deskrizzjoni jew valutazzjoni tal-istima;

Ma jirriżultax mil-liġi li parti f'sub hasta hija miżmuma milli titlob li tħarrek lill-perit

ġudizzjarju sabiex tagħmillu xi mistoqsijiet dwar ir-rapport tiegħu.

Hekk ukoll, ma

hemm xejn xi jżomm fil-liġi, li l-perit ġudizzjarju, wara li jisma' l-mistoqsijiet

magħmula lilu, jagħżel li jbiddel ir-rapport tiegħu għaliex jintebaħ li jkun wettaq xi

nuqqas jew żball;

Wieħed bilfors jifhem li la skont l-artikolu 308(4) tal-Kap 12 tal-Liġijiet ta' Malta,

parti interessata tista' titlob li jiġi rimedjat żball imwettaq fi stima, allura huwa

naturali li qabel tressaq rikors bħal dan, dik il-parti interessata għandha jkollha d-

dritt li tagħmel mistoqsijiet lill-perit ġudizzjarju sabiex mit-tweġibiet tiegħu hija

tkun tista' tikkonstata jekk tassew twettaqx żball fid-deskrizzjoni jew valutazzjoni

Fil-każ tagħna mill-atti tas-sub hasta, ma jirriżultax li l-atturi Gaerty qatt ressqu xi

att li bih għarrfu lill-Prim'Awla tal-Qorti Ċivili li huma ma kinux qegħdin jaqblu mal-

istima tal-Perit Dalli Bellia, imqabbad mill-qorti.

Lanqas ma jirriżulta mill-istess atti,

li huma talbu li jagħmlu xi mistoqsijiet lil dan il-perit dwar ir-rapport tiegħu.

Bħalma lanqas ma jirriżulta li huma ressqu xi att taħt l-artikolu 308(4) tal-Kap 12

tal-Liġijiet ta' Malta biex juru li fir-rapport tal-Perit Dalli Bellia hemm xi żball fid-

deskrizzjoni jew fil-valutazzjoni tiegħu;

Barra minn hekk, għalkemm huwa minnu li l-istima tal-Perit Dalli Bellia kienet tmur

lura għal erba' snin qabel ma sar il-bejgħ bl-irkant ġudizzjarju, l-atturi Falzon

setgħu kieku riedu jitolbu lill-Prim'Awla tal-Qorti Ċivili sabiex l-istima tal-ġid

maqbud tiġi aġġornata għall-prezzijiet tal-lum u għar-regoli tal-iżvilupp li hemm

Kif ingħad fid-digriet Bank of Valletta p.l.c. v. Alfred Libreri et tad-19 ta' Ġunju

2017, li reġa' ġie kkonfermat b'digriet ieħor tal-24 ta' Awwissu 2017, qorti

għandha s-setgħa li jekk trid, tordna li ssir stima aġġornata tal-ġid li jkun suġġett

għal irkant ġudizzjarju.

F'dan l-aħħar digriet ingħad hekk:

«Id-debitur mhux jattakka stima iżda qed iressaq quddiem il-Qorti

talba biex l-istima tal-perit tal-Qorti tiġi aġġornata minħabba trapass

konsiderevoli ta' żmien bejn l-istima u s-subbasta.

oppożizzjoni għall-istima oriġinali jew għall-atti tas-subbasta

infushom iżda talba, li mhix eskluża mill-istess liġi, biex il-Qorti

tikkonsidra jekk l-atti jirriflettux l-ispirtu ċar tal-liġi.

Din il-Qorti ġia

esprimiet il-pożizzjoni tagħha bid-digriet tagħha tad-19 ta' Ġunju

2017 u anki aċċennat għall-istess pożizzjoni kif meħuda fid-19 ta'

Ġunju 2017 għalkemm f'ċirkostanzi differenti, f'digrieti oħra, ċioè

B'żieda ma' dan, l-atturi Falzon setgħu wkoll skont l-artikolu 326 jitolbu lill-qorti

sabiex twaqqaf l-irkant, naturalment fuq raġuni tajba.

Bil-ħniena hemm għalfejn

jingħad, jekk l-istima tal-espert ġudizzjarju tkun saret b'rieda ħażina allura din

ukoll tista' tiġi mwarrba mill-Qorti.

Dan kollu jrid jitqies ukoll fl-isfond tal-

ġurisprudenza maqbula, «illi r-regoli kollha tal-proċedura kompriżi dawk li

jirregolaw is-subbasti għandhom ikunu osservati minuzjosament u dan dejjem bl-

intiża li fil-waqt li l-kreditur jieħu dak li jistħoqqlu skont il-liġi, id-debitur jiġi ukoll

protett minn manuvri li jistgħu ikunu ta' preġudizzju għalih» – Anthony Mario

Xuereb et v. HSBC Bank Malta plc et deċiża mill-Qorti tal-Appell fid-29 t'April

Marbut ma' dan, hija ġurisprudenza miżmuma wkoll, li qorti għandha kull jedd li

tistħarreġ jekk xi kreditur f'sub hasta jkunx qiegħed jipprova jfixkel li jsir bejgħ bi

prezz tajjeb.

Fis-sentenza Travellers Lodge Company Limited v. Bank of

Valletta plc deċiża mill-Prim'Awla tal-Qorti Ċivili nhar l-4 ta' Diċembru 2007

ingħad hekk:

«L-attriċi iżda qiegħda tgħid illi, ukoll fil-każ tal-bejgħ tal-proprjetà

tagħha, il-bank konvenut ma huwiex qiegħed iħalliha tbigħ il-proprjetà

fis-suq ħieles.

Huwa minnu illi hemm fil-liġi l-prinċipju mhux miktub

imsemmi fiċ-ċitazzjoni illi l-kreditur ma għandux ifittex li jagħmel

ħsara lid-debitur; dan ma hux ħlief il-prinċipju ġenerali tal-bona fides li

huwa l-qofol u l-pedament tal-liġi ċivili.

Li kieku tassew inġiebet

prova – u mhux biss allegazzjoni – illi l-bank konvenut fixkel

bejgħ bi prezz tajjeb fis-suq biex iġib il-proprjetà sub hasta, biex

forsi l-proprjetà tinkiseb mill-bank stess animo compensandi bi

prezz favorevoli għalih, il-qorti kienet ċertament tqis dan bħala

abbuż serju u ċertament kienet tindaħal biex ma tħallix li jsir.

L-

attriċi iżda ma għamlet xejn ħlief allegazzjonijiet, li ma ġew imsaħħa

b'ebda prova, u li, għalhekk, ma jistħoqqilhomx jittieħdu bis-serjetà»

Għalhekk meta wieħed jagħrbel dan kollu, din il-qorti ma taqbilx mal-atturi Gaerty

li huma ma setgħux fl-atti tas-sub hasta 70/2012 jitolbu għall-aġġustament tal-

Kienu huma li baqgħu passivi u ma talbux għal dan l-

aġġustament.

L-atturi Falzon ma setgħux jippretendu li l-qorti kellha toqgħod

titlob għall-aġġustament tal-istima minn jeddha;

Jiġi b'hekk, li anke dan it-tielet ilment mhuwiex mistħoqq u għaldaqstant qiegħed

jiġi miċħud;

Ir-raba' ilment tal-atturi Falzon huwa li la huma u lanqas il-kolleċitanti ma ġew

notifikati bid-digriet tal-21 ta' Frar, 2017, li permezz tiegħu ġie ordnat il-bejgħ bl-

irkant fil-25 ta' Mejju, 2017;

Għalkemm huwa minnu li b'dan id-digriet, li jinsab f'paġna 180 tal-atti tas-sub

hasta 70/2012, il-Prim'Awla tal-Qorti Ċivili kienet ordnat li l-avviż tal-irkant fil-qorti

fil-25 ta' Mejju, 2017 kellu jiġi notifikat lid-debitur, lill-kreditur esekutant u lill-

kolleċitanti, madankollu tajjeb illi jingħad li ma jirriżultax li din in-notifika hija

meħtieġa bil-liġi, taħt piena ta' nullità tas-sub hasta;

Tassew, dak li titlob il-liġi fl-artikolu 313(1) tal-Kap 12 tal-Liġijiet ta' Malta huwa

biss li r-reġistratur jippubblika regolarment f'żewġ gazzetti, waħda bil-lingwa

Maltija u l-oħra bil-lingwa Ingliża, listi tal-bejgħ fl-irkant li jkunu ser isiru, u fihom

jindika b'mod ċar il-ħwejjeġ b'dak il-mod li l-pubbliku jkun infurmat sew sabiex l-

interessi tal-partijiet jiġu protetti;

F'dan il-każ, din il-pubblikazzjoni f'żewġ gazzetti li trid il-liġi, saret mir-reġistatur,

kif jidher mill-estratti li jinsabu f'paġni 188 u 189 tal-atti tas-sub hasta 70/2012;

Imbagħad, l-istess artikolu 313(1) tal-Kap 12 tal-Liġijiet ta' Malta jkompli jgħid

li d-debitur, il-kreditur jew persuni oħra interessati jistgħu jippubblikaw u

jinfurmaw, bi spejjeż tagħhom, kull bejgħ partikolari f'liema gazzetta jridu jew

ixandru dan fi kwalunkwe mezz ieħor ta' xandir;

Ifisser għalhekk li n-nuqqas ta' notifika individwali tal-avviż tal-irkant ġudizzjarju

lid-debitur u lill-kreditur esekutanti ma jwassalx b'daqshekk għan-nullità tal-bejgħ

bl-irkant fil-qorti.

Wara kollox, bħala partijiet involuti fil-proċeduri tas-sub hasta,

huwa fl-interess tagħhom stess li jaraw x'inhu jiġri fil-proċeduri u mhux

jippretendu li għal kull ħaġa li tiġri fil-proċeduri għandu jkun hemm notifika

speċifika.

Dana aktar u aktar meta jirriżulta mill-atti, li f'dan il-każ, il-qorti ordnat li

jsir il-bejgħ bl-irkant ġudizzjarju f'aktar minn okkażjoni waħda;

L-atturi Falzon kienu jafu li l-ġid tagħhom kien suġġett għall-mandat ta' qbid u li

fuq l-istess ġid kien hemm ordni biex dan il-ġid jinbiegħ b'irkant fil-qorti.

Għalhekk

kien fl-interess tagħhom stess li jaraw x'inhu għaddej fl-atti tas-sub hasta u mhux

ma jagħtu kas ta' xejn;

Dan jgħodd ukoll għal dawk il-kredituri, bħal Bank of Valletta plc (ara paġna 59

tal-atti tas-sub hasta 70/2012) u l-Kummissarju tat-Taxxi (ara paġna 129 tal-atti

tas-sub hasta 70/2012), li rreġistraw ruħhom skont l-artikolu 346 tal-Kap 12 tal-

Liġijiet ta' Malta bħala esekutanti oħra fis-sub hasta mertu ta' din il-kawża.

sewwasew fl-interess tagħhom li jsegwu l-atti tas-sub hasta, b'dana li ma hemmx

nullità jekk huma ma jiġux notifikati bil-jum ta' meta kellu jsir l-irkant ġudizzjarju.

Dan bħal fil-każ ta' seduti f'kawża ċivili ordinarja: il-partijiet ma jistgħux joqgħodu

jippretendu li jiġu notifikati wara kull seduta, bid-differiment għal meta tkun marret

il-kawża.

Hija fid-dmir tagħhom li jsegwu l-kawża li jkunu fiha;

Lura għan-notifika tal-atturi Gaerty, jissokta jingħad, li fuq kollox, mill-atti tas-sub

hasta 70/2012, jirriżulta li l-atturi Gaerty ġew notifikati bl-avviż tal-irkant, u dan

b'riħet il-proċedura tal-pubblikazzjoni u affissjoni;

Skont riferta misjuba f'paġna 186 tal-atti tas-sub hasta 70/2012, jirriżulta li l-atturi

Gaerty ġew notifikati bil-proċedura tal-affissjoni fir-residenza tagħhom, fl-għassa

u fil-Kunsill Lokali ta' San Ħal Tarxien, fil-jum tat-11 ta' April, 2017.

pubblikazzjoni fil-Gazzetta tal-Gvern saret darbtejn fit-30 ta' Marzu, 2017 u fl-10

ta' April, 2017 (ara paġni 181A u 185 tal-atti tas-sub hasta 70/2012), filwaqt li l-

pubblikazzjoni fil-gazzetti, L-Orizzont u The Times of Malta saret fil-11 ta' Mejju,

2017 (ara paġna 191 u 192 tal-atti tas-sub hasta 70/2012);

Madankollu l-atturi Gaerty jargumentaw li n-notifika mhijiex valida għaliex l-

affissjoni mad-dar residenzjali tagħhom ma saritx b'mod tajjeb għaliex il-kopja tal-

avviż ma twaħħlitx mal-bieb tal-appartament tagħhom iżda twaħħlet fuq in-naħa

ta' ġewwa tal-bieb tal-komun tal-blokka tal-appartamenti;

Dwar dan il-punt, il-marixxal Saviour Gaerty fix-xiehda tiegħu, f'paġna 382 tal-

atti ta' din il-kawża, jgħid li huwa waħħal l-avviż man-naħa ta' ġewwa tal-bieb, li

jidher fir-ritratt f'paġna 387 tal-atti ta' din il-kawża, ħalli b'hekk dan ma jkunx jista'

jtir bir-riħ.

Huwa sostna wkoll waqt l-istess xiehda tiegħu, li t-tieni bieb li jidher fir-

ritratt f'paġna 388 tal-atti jkun magħluq u għalhekk ma setax jiftħu biex imur ħdejn

il-bieb tal-appartament ta' fejn kienu joqgħodu l-atturi Gaerty;

Illi fil-ħsieb tal-qorti, ma hemm xejn irregolari skont l-artikolu 187(3) tal-Kap 12

tal-Liġijiet ta' Malta, li f'każ ta' blokka ta' appartamenti, l-affissjoni ssir mal-bieb

Wara kollox, il-liġi stess f'dan l-artikolu tgħid li t-twaħħil ta' kopja tal-atti

mal-bieb tar-residenza għandha ssir biss, «meta jkun possibli.».

F'dan il-każ, il-

marixxal Saviour Gaerty ma setax iwaħħal l-avviż mal-bieb tal-appartament tal-

atturi Gaerty għaliex l-aċċess għal dan il-bieb skont ix-xiehda tal-marixxal Saviour

Gaerty kien magħluq permezz ta' bieb intern li jinsab fil-komun tal-blokka ta'

Mexa tajjeb għalhekk f'dan il-każ il-marixxal Saviour Gaerty li waħħal l-avviż fuq

il-parti ġewwinija tal-bieb komuni li jidher fir-ritratt f'paġna 387 tal-atti ta' din il-

Twaħħil bħal dan huwa regolari u konformi ma' dak imsemmi fl-artikolu

187(3) tal-Kap 12 tal-Liġijiet ta' Malta;

Għalkemm l-attur Peter sive Pierre Gaerty jgħid fix-xiehda tiegħu, f'paġna 394

tal-atti tal-kawża, li huwa kellu affissjonijiet li saru mal-bieb tal-injam tal-

appartament tiegħu, huwa mkien ma jeskludi li ġieli kellu wkoll affissjonijiet li saru

Dan ikompli jsaħħaħ il-fehma ta' din l-qorti, li l-affissjoni saret

miċħud ukoll;

Għalhekk, kemm għaliex bħala prinċipju ta' liġi, in-nuqqas ta' notifika lid-debitur u

lill-kredituri bl-avviż tal-ġurnata tal-irkant ma jwassalx għan-nullità tas-sub hasta,

u kemm għaliex f'kull każ, l-atturi Gaerty ġew debitament notifikati bil-proċedura

tal-pubblikazzjoni u tal-affissjoni, dan ir-raba' ilment tal-atturi Gaerty jixraq li jiġi

Jifdal biss il-ħames u l-aħħar ilment tal-atturi Gaerty.

Fih isostnu li l-effetti tad-

digriet li bih ġie ordnat il-bejgħ bl-irkant spiċċaw għaliex ir-reġistrazzjoni ta' dan

id-digriet ma' ġietx imġedda mar-Reġistru Pubbliku skont l-artikolu 351(2) tal-

Kap 12 tal-Liġijiet ta' Malta;

Jissokta jingħad, li skont dan l-artikolu tal-liġi, «l-effetti tad-digriet li bih ikun ġie

ordnat l-irkant ta' immobbli jew ta' jeddijiet imgħaqqdin ma' immobbli, jispiċċaw,

rigward it-terzi, egħluq is-sena mill-iskrizzjoni msemmija fl-artikolu 306, kemm-il

darba f'dak iż-żmien, fuq talba tal-kreditur esekutant, l-iskrizzjoni ma tkunx ġiet

imġedda»;

Kif tajjeb semmew il-konvenuti fit-trattazzjoni tal-għeluq tagħhom fil-15 ta'

Ottubru, 2020, din id-dispożizzjoni tal-liġi tapplika biss fil-konfront ta' terzi li ma

jkunux parti fis-sub hasta;

Naturalment l-atturi Falzon ma jistgħux jitqiesu bħala terzi fis-sub hasta 70/2012

u għalhekk, biex din il-qorti tissellef minn dak li qalet il-Qorti tal-Appell fis-

deċiża fil-25 ta' Frar, 2021,

«lanqas l-Artikolu 351(2) ma huwa rilevanti għax dan l-artikolu

jolqot jeddijiet ta' terzi li mhux materja fil-kawża in kwistjoni»;

Terġa' u tgħid, f'dan il-każ jidher li wara li l-Prim'Awla tal-Qorti Ċivili kienet

b'digriet tal-21 ta` Frar 2017 appuntat il-bejgh bl-irkant għall-25 ta` Mejju 2017,

il-konvenuti Mamo b'rikors tat-28 ta' Marzu, 2017 (ara paġna 182 tal-atti tas-sub

hasta 70/2012), kienu talbu biex l-iskrizzjoni fir-Reġistru Pubbliku tiġi mġedda.

Din it-talba ġiet milqugħa b'digriet tad-29 ta' Marzu 2017 (ara paġna 183 tal-atti

tas-sub hasta 70/2012) u t-tigdid tal-iskrizzjoni ġiet imniżżla fir-Reġistru Pubbliku

fl-4 ta' Mejju, 2017 (ara paġna 187 tal-atti tas-sub hasta 70/2012);

Għalhekk anke dan l-aħħar ilment mhuwiex wieħed siewi;

Billi l-atturi Gaerty ma seħħilhomx juru li għandhom raġun imqar f'wieħed mill-

ħames ilmenti li huma ressqu, din il-qorti qiegħda tasal għall-fehma li t-talbiet

tagħhom għat-tħassir tal-bejgħ bl-irkant ġudizzjarju tal-25 ta' Mejju, 2017 u tan-

nota tal-iskrizzjoni 23908/2017 ma jistgħux jintlaqgħu;

Fl-istess waqt, il-qorti qiegħda taċċetta – safejn jaqblu ma' din is-sentenza – it-

tmien, id-disa', l-għaxar u l-ħdax-il eċċezzjoni tal-avukat Camilleri Bellizzi u l-ewwel tliet

eċċezzjonijiet tal-konvenuti Mamo;

Ir-raba' eċċezzjoni tal-konvenuti Mamo, li torbot fuq l-ilqugħ tat-talbiet attriċi,

qiegħda tiġi miċħuda, ladarba l-qorti ċaħdet it-talbiet tal-atturi Gaerty;

Konsiderazzjonijiet dwar il-Kontro-talba tal-miżżewġin Mamo

Il-kontro-talba tal-miżżewġin Mamo saret biex tagħmel tajjeb għalihom, f'każ li

jiġu milqugħa t-talbiet tal-atturi Falzon;

Fil-qosor, huma talbu sabiex jitqiegħdu fil-post li kienu, bl-istess jeddijiet li

kellhom, qabel ma sar il-bejgħ bis-sub hasta;

Naturalment, darba li din il-qorti ċaħdet it-talbiet tal-atturi Gaerty u għalhekk ġie

kkonfermat is-siwi tal-bejgħ bl-irkant li sar fil-qorti fil-25 ta' Mejju 2017 favur l-

avukat Robert Camilleri Bellizzi, din il-qorti ma tistax ħlief tiċħad il-kontro-talba tal-

miżżewġin Attard Grech.

Dan irrispettivament ta' jekk din il-kontro-talba saritx fil-forma li

trid il-liġi jew le;

Għaldaqstant għar-raġunijiet fuq imsemmija din il-qorti qiegħda taqta' u tiddeċiedi din il-

Deċiżjoni

kawża billi:

i. Tilqa' l-ewwel eċċezzjoni tar-Reġistratur Qrati Ċivili u Tribunali u b'hekk teħilsu

mill-ħarsien ta' dan il-ġudizzju;

Tiċħad t-tieni, it-tielet, ir-raba', il-ħames, is-sitt, is-seba', it-tnax u t-tlettax-il

eċċezzjoni tal-konvenut avukat Robert Camilleri Bellizzi għaliex mhumiex mistħoqqha fil-

liġi;

miċħuda;

Tiċħad ir-raba' eċċezzjoni tal-konvenuti Mamo ladarba t-talbiet attriċi ħa jiġu

Tilqa' t-tmien, id-disa', l-għaxar u l-ħdax-il eċċezzjoni tal-konvenut avukat Robert

Camilleri Bellizzi u l-ewwel tliet eċċezzjonijiet tal-konvenuti Mamo, safejn dawn jaqblu

mar-raġunament tal-qorti milħuq f'din is-sentenza;

v. Tiċħad it-talbiet kollha tal-atturi Gaerty għaliex issib li huma tawx raġunijiet tajba

biex jista' jitħassar il-bejgħ bl-irkant fil-qorti, li seħħ fil-25 ta' Mejju 2017; u

Tiċħad il-kontro-talba tal-miżżewġin Mamo;

Tordna li l-ispejjeż tal-kawża jitħallsu hekk: (i) l-ispejjeż kif deċiżi mill-Qorti tal-Appell

bis-sentenza tas-26 ta' Mejju, 2021 jibqgħu l-istess; (ii) il-bqija tal-ispejjeż marbuta mal-

kawża mibdija mill-atturi Gaerty jitħallsu kollha kemm huma mill-atturi Gaerty; u (iii) l-

ispejjeż kollha marbuta mal-kontro-talba jitħallsu kollha kemm huma mill-miżżewġin

Imħallef

Deputat Reġistratur

Jurisprudence from the Courts of Malta, full transcripts of legal judgments


TRIBUNAL GĦAL TALBIET ŻGĦAR ĠUDIKATUR DR. JOSEPH GATT LL.D. Udjenza ta' nhar it-Tlieta, 13 ta' Lulju 2021

Talba Nru: 28/21 JG Numru fuq il-lista: 4

Ra l-Avviż tat-Talba ippreżentat fid-29 ta' Jannar 2021, permezz ta' liema, is-

soċjetá attriċi talbet lil dan it-Tribunal sabiex jikkundanna lis-sojċetá konvenuta

tħallas l-ammont ta' tlett elef, erba' mija u erbgħa u għoxrin Ewro u ħamsa u

disgħin ċenteżmu tal-Ewro (€3,424.95) rappreżentanti servizzi prezz ta' servizzi

reżi kif aħjar deskritti fl-istess Avviż tat-Talba u mill-fatturi annessi mal-istess.

Intalbu wkoll l-ispejjeż ta' dawn il-proċeduri, kif ukoll ta' ittra uffiċjali u mandat

ta' sekwestru.

Intalbu wkoll l-imgħax a tenur tal-artikolu 26Ċ tal-Kapitolu 13 tal-

Liġijiet ta' Malta1.

Ra d-dokumenti annessi ma l-Avviż tat-Talba;

Ra lis-soċjetá konvenuta debitament notifikata2, naqset milli tippreżenta risposta

fit-terminu li trid il-liġi u li tirreġistra dehra f'dawn il-proċeduri.

B'hekk ġiet

dikjarata li waqgħet fi stat ta' kontumaċja hekk kif reġistrat fis-seduta tal-5 ta'

Ra li fl-istess seduta, ġie ppreżentat kapitolu fil-konfront tas-soċjetá konvenuta;

Ra li fis-seduta sussegwenti, s-soċjetá konvenuta reġgħet naqset milli tattendi u

b'hekk il-kapitolu preċedentement ppreżentat ġie dikjarat bħala mistqarr4;

Sema x-xhieda ta' Dr. Conrad Caruana Simiana Genuis mogħtija fis-seduta tal-5 ta'

Sema t-trattazzjoni finali tal-avukat difensur tas-soċjetá attriċi, liema trattazzjoni

ġiet debitament reġistrata u traskritta kif hekk ordnat fl-istess seduta6;

Ra l-atti proċesswali kollha;

1 A fol 1 et seq tal-proċess.

2 Kien hemm diversi notifiki tas-soċjetá konvenuta.

Kif jemerġi mit-timbru tan-notifika a fol 18, s-soċjetá konvenuta kienet ġiet notifikata l-ewwel darba (għalkemm ma hemmx data tan- notifika, hemm id-data tat-timbru.

Ġara peró, li peress lis-seduta sussegwenti kienet ġiet ikkanċellata minħabba d-direzzjoni ġenerali mogħtija mis-S.T.O. Prim Imħallef, dan it- Tribunal ħass li jkun aktar għaqli li din terġa notifikata.

Fil-fatt hekk sar, u dan jemerġi mit- timbru tan-notifika a tergo ta' fol 22 tal-proċess.

4 Seduta tat-8 ta' Lulju 2021.

5 Din ġiet erronjament immarkata bħala li tinsab a fol 31.

6 Din ġiet erronjament immarkata bħala li tinsab a fol 24.

Ikkunsidra;

Illi kif diġa ġie indikat fir-riassunt magħmul hawn fuq, s-soċjetá konvenuta

f'dawn il-proċeduri naqset milli ssegwi d-dettami ta' żewġ regoli kardinali fi

proċedimenti quddiem dan it-Tribunal u għalhekk ġiet dikjarata li kienet waqgħet

fi stat ta' kontumaċja.

Illi kif in huwa ben risaput, dan il-fatt ma jistax jiġi ekwiparat bħala ammissjoni.

Illi peró, apparti minn hekk, kif ukoll hawn fuq indikat, ġie preżentat kapitolu fil-

konfront tal-istess soċjetá konvenuta, u stante nuqqas tagħha li tidher sabiex

twieġeb, l-istess kapitolu ġie mistqarr bħala mistħoqq.

B'hekk t-Tribunal għandu

wkoll prova pożittiva kontra l-istess soċjetá konvenuta7.

Illi madanakollu, t-Tribunal huwa xorta mitlub jevalwa l-provi kollha prodotti,

għaliex wara kollox, it-Tribunal huwa obbligat li janaliżża l-ammissjoni flimkien

ma' kull prova oħra8.

7 Fis-sentenza fl-ismijiet Stephen u Claudia mizzewgin Abela Tabone vs Bollicine Limited Et, (Appell Civili Numru.

161/2005/1), mogħtija mill-Qorti tal-Appell (Sede Inferjuri) nhar id-9 ta' Jannar 2008 in tema ngħad li: "Dan premess, jibda biex jigi osservat illi in linea ta' principju l-kapitolu hu fatt processwali li jgib mieghu effetti specifici, espressament prevvisti u determinati mil-ligi taht il-Kapitolu 12.

Ara Artikoli 698 (2) u 702 (3).

Minnhom huwa dezunt illi l-kapitolu hu mezz dirett biex jipprovoka konfessjoni gudizzjali f' min lilu jigi deferit ta' fatt sfavorevoli ghal kapitolat u ta' vantagg ghall-parti li eskogitatu.

Jinghad fid-decizjoni fl- ismijiet "Anthony Gil -vs- Samwel Zammit Giuliano", Appell Inferjuri, 28 ta' April 1998, illi "din ic-cirkustanza hi hafna rilevanti ghaliex tfisser illi bin-nuqqas tal-konvenut appellat li jidher biex jikkontesta l-kapitolu, saret prova posittiva li l-ammont rekalmat mill-attur kien dovut lilu ghal ragunijet minnu pretizi u dana bl-ammissjoni – anke jekk negattiva fis-sens ta' non kontestazzjoni – ta' l-istess konvenut".

8 Fis-sentenza fl-ismijiet Noel Cox vs Tony Shoeb, (Appell Civili - Ghawdex Numru.

7/2009/1), mogħtija mill-Qorti tal-Appell (Sede Inferjuri) nhar is-7 ta' Lulju 2010, in tema ngħad li "… huwa dejjem ta' rilevanza li jigi denotat f'kazijiet ta' din ix-xorta illi l- apprezzament tal-pertinenza u ta' l-influwenza tal-kapitoli tikkostitwixxi valutazzjoni ta' natura diskrezzjonali rizervata lill-gudikant fil-mertu… ghalkemm in-nuqqas ta' twegiba ghal kapitolu taghmel prova posittiva jew argoment indizzjarju ta' prova, il-valur ta' din listess

Illi t-Tribunal iqis li ma ngħata l-ebda raġuni l-għala dak sottomess mir-

rappreżentant tas-soċjetá attriċi m'għandux jitwemmen, u dan ukoll wara analiżi

tad-dokumenti ppreżentati9 u b'hekk sejjer jgħaddi sabiex jilqa' t-talba.

Illi jifdal biss il-kwistjoni tal-imgħax, li kienet ukoll il-kwistjoni prinċipali fit-

trattazzjoni tal-għeluq.

Għal dan it-Tribunal, minn qari tal-provi in atti, l-elementi rikjesti mill-artikolu

26A tal-Kapitolu 13 tal-Liġijiet ta' Malta (li huwa artikolu t'interpretazzjoni fejn

jagħti diversi tifsiriet), magħdud ma dak li jrid l-artikolu 26Ċ tal-istess Kapitolu

huma sodisfatti u għalhekk sejjer jgħaddi sabiex jilqa' anki din il-parti tat-talba.

Huwa s-subartikolu tlieta (3) li għandu jiġi utilizzat għaliex fl-atti ma jirriżultax

il-kuntratt ta bejn is-soċjetajiet u għalhekk is-subartikolu (2) m'huwiex hawn

applikabbli.

Madanakollu, mill-atti ma jirriżultax li l-fatturi ġew fil-fatt riċevuti

mis-soċjetá konvenuta.

Il-leġislatur ħaseb għal din l-eventwalitá u għalhekk l-

imgħax għandu jiġi kkalkulat fuq dak li jgħid l-artikolu 26Ċ(3)(b) tal-Kapitolu

13 tal-Liġijiet ta' Malta.

Għaldaqstant, it-Tribunal qiegħed jiddeċiedi din it-Talba billi jilqa' t-talba tas-

soċjetá attriċi u jikkundanna lis-soċjetá konvenuta tħallas lis-soċjetá attriċi s-

somma tlett elef, erba' mija u erbgħa u għoxrin Ewro u ħamsa u disgħin ċenteżmu

tal-Ewro (€3,424.95) bl-imgħax legali kif mitlub ai termini tal-artikolu

26Ċ(3)(b)10 tal-Kapitolu 13 tal-Liġijiet ta' Malta sad-data tal-pagament effettiv.

prova seta' dejjem jigi mwarrab jekk, fuq l-apprezzament prudenzjali, jinstab li l-oggett tat- talba mhux sufficjentement suffragat minn elementi ohra ta' prova akkwiziti mill-process".

Wieħed huwa wkoll mistieden jaqra dak li seħħ fis-sentenza fl-ismijiet Absolute Services Limited vs Stefan smith (Appell Ċivili (Inferjuri) Nru: 273/2019/1) deċiża fil-11 ta' Novembru 2020.

9 Id-diversi fatturi jikkombaċaw ma dak mitlub.

10 L-imgħax bir-rata ta' 8% għandu jibda jiddekorri mis-segwenti dati:

L-ispejjeż ta' dawn il-proċeduri u dawk tal-ittra uffiċjali bin-numri 3494/202011,

iżda mhux dawk tal-mandat ta' sekwestru12 jitħallsu fl-intier tagħhom mis-soċjetá

Dr. Joseph Borg Clappara LL.D. Ġudikatur

Dok A – 30 ta' Settembru 2018 Dok B - 30 ta' Marzu 2019 Dok C - 30 ta' Ġunju 2019 (qiegħda hawn tintuża d-data tal-fattura bħala kejl) Dok D – 30 ta' Ġunju 2019 Dok E – 30 ta' Settembru 2019 Dok F – 30 ta' Diċembru 2019 Dok G – 30 ta' Marzu 2020.

11 Kopja legali tal-ittra uffiċjali hija eżebita a fol 29.

12 Liema mandat ma ġiex debitament ippreżentat f'dawn il-proċeduri.


Fl-atti tal-ittra ufficjali numru 2992/2016 fl-ismijiet:

Rikors numru: 299/2016 CFF Automated Revenue Management Services Limited (C46054) f'isimha propju u ghan-nom ta' Enemalta plc u l-Korporazzjoni tas-Servizzi tal-Ilma Vs Concetta Meilak Borg (813692M) bhala eredi ta' Mary Arapa (213152M) Illum 13 ta' Lulju 2021

Il-Qorti; Rat ir-rikors ta' Concetta Meilak Borg (213152M) bhala eredi ta' Mary Arapa (213152M) fejn esponiet: Illi l-esponenti irceviet ittra ufficjali datata 30 ta' Novembru 2016 li permezz taghha l-intimat qed jesigi mir-rikorrenti l-hals ta' tmien t'elef mitejn disa' u tletin ewro punt wiehed u disghin centezmu (€8,239.91) allegatament dovuti bhala servizzi konsum, kirjiet, spejjez amministrattivi, connection u disconnection fees, flimkien ma' imghax dovut fuq il-kont numru 075268453331 fil-fond numru 53, Triq Antonio Bosio, Ħaż-Żabbar u din il-pretenzjoni saret ai termini tal-Artikolu 446 tal-Kapitolu 12.

Illi l-esponenti qed tipprevalixxi ruhha mill-beneficcju lilha moghti permezz tal-Artikolu 466 et seq tal- Kapitolu 12 tal-Ligijiet ta' Malta u jridu li topponi l-imsemmija talba ghas-segwenti ragunijiet:

Illi preliminarjament l-pretenzjoni tal-intimat hekk kif kontenuta fl-ittra ufficjali at-30 ta' Novembru 2016 hija preskritta ghal dak li jirrigwardja t-talba ghall-hlas u dan ai temini tal-Aritkolu 2156(f) tal-Kapitolu 16;

Illi preliminarjament u bla pregudizzju l-gudizzju mhux integru peress li l-esponenti mhix l-unika werrita tad-defunta Mary Arapa imma hemm hutha ulied l-istess Mary Arapa ossija Joseph Arapa, Rose Grech Burlo’, John Arapa, Mario Arapa u Charles Arapa li ma gewx inkluzi fl-imsemmija ittra ufficjali;

Illi fil-mertu u bla preguduzzju ghal dak fuq espost il-pretenzjoni tal-intimat hekk kif kontenuta fl- ittra ufficjali tat-30 ta' Novembru 2016 hija in fondata kemm fil-fatt kif ukoll fid-dritt stante li l-

13 ta' Lulju 2021

fond imsemmi ilu mhux propjeta' taghhom ghal aktar minn hames snin u llum il-gurnata il-fond huwa demolit u minnflok hemm binja gdida;

Illi fil-mertu u bla pregudizzju ghal dak fuq espost Mary Arapa halliet lil din id-dinja f'Marzu tal- 1999 u dejjem hallset il-kontijiet taghha u qatt ma nghatat struzzjoni biex ikun hemm connection jew disconnection;

Illi bla ebda pregudizzju l-intimat irid igib prova skont il-Ligi ta' kif wasal ghall-ammont minnu

pretiz li huwa certament eccessiv di fatti qatt ma wasal kont bil-kontra ta' dak iddikjarat;

Illi fi kwalunkwe kaz it-talba kontenuta fl-ittra ufficjali u fl-avviz maghha nness hija ghal kollox

infondata fil-fatt u fid-dritt;

Salv jekk ikun il-kaz eccezzjonijiet.

Ghaldaqstant, l-esponenti ghar-ragunijiet fuq imsemmija qieghda bil-qima titlob lil dina l-Onorabbli Qorti joghgobha tiddikjara t-talba tal-intimat bhala wahda infondata.

Bl-ispejjez u b'riserva ghall-kull azzjoni talvolta spettanti lill-esponenti skont il-Ligi.

Rat ir-risposta tal-Automated Revenue Management Services Limited fejn esponiet:

Illi l-kont numru 101000206895 jirreferi ghas-servizzi fil-fond 53, Triq Antonio Bosio, Il-Munxar registrat f'isem id-defunta Mary Arapa u baqa' hekk registrat sakemm kienet l-istess socjeta' esponenti li skopriet li l-imsemmija Mary Arapa kienet mietet

Illi s-socjeta' esponenti qatt ma giet infurmata kemm li giet nieqsa Mary Arapa u lanqas li l-fond fuq imsemmi kien gie demolit u ghalhekk l-istess kont baqa' attiv u fuqu baqghu johorgu l- kontijiet.

Illi kienet l-istess socjeta' esponenti li wara vertifika il-post li sabet li l-meters in kwistjoni kienu nieqsa u ghalhekk iccargjat fuq il-kont is-somma ta' €1,500.00 ghal kull meter, kif jipprovdu r- regolamenti ghas-servizzi tal-ilma u dawl.

Illi tali spezzjoni saret fl-2013 u ghalhekk l-ammonti gew debitati fuq il-kont sussegwentament u ghalhekk ferm anqas minn 5 snin ilu u allura zgur ma humiex preskritti kif qed jigi ececpti fir- rikors taghha l-imsemmija Concetta Meilak Borg.

Illi l-esponenti saret taf biss bis-Sinjura Concetta Meilak Borg bhal eredi tad-defuna Mary Baxter Schembri u

kien ghalhekk li pprocediet kontra taghha, biss.

Illi in vista ta' dak dikjarat, u cioe' fejn gew elenkati l-eredi kollha ta' Mary Arapa, l-esponenti

tixtieq li, biex il-gudizzju jkun integru, li l-eredi kollha l-ohra jigu kjamati in kawza.

Illi ghaldaqstant u b'rizerva ghal kull prova ohra kif ikun mehtieg li tingieb, bil-permess ta' din il-

Titlob li din il-Qorti tordna li jigu kjamati l-eredi l-ohra u cioe' Joseph, John, Mario, Charles u Rose Grech Burlo’, ahwa Gatt, u

13 ta' Lulju 2021

Titlob li din l-istess Qorti tichad it-talba tar-rikorrenti bhala minghajr bazi fil-fatt u fid-dritt u tiddikjara l-itra ufficcjali numru 2992/2016 pprezentata ai termini tal-Artikolu 466 tal- Kapitolu 12 tal-Ligijiet ta' Malta bhala titolu ezekuttiv kontra r-rikorrenti u kontra l- kjamanti, jekk l-istess jigu ordnati minn dina l-Qorti jidhru bhala kjamati f'din il- procedura.

Ikkunsidrat: Reuben Giacomi, rapprezentant tal-ARMS, ipprezenta statement kemm ilhom bhala ARMS.

Rega' xehed Reuben Giacomi, fejn ipprezenta kopja ta' statements bil-Liri Malta u hrajna bil-euros.

Concetta Meilak Borg tghid li ommha, Mary Arapa, mietet fl-1 ta' Marzu 1999 u li l-fond fejn kienet toqghod inbiegh, waqa' u nbnew appartamenti, fejn hija pprezentat zewg kuntratti.

Regghet xehdet Concetta Meilak Borg fejn stqarret li l-post kien vojt qabel ma' mietet ommha ghax din kienet toqghod maghha u li hi qatt ma kienet rat kontijiet u lanqas hallset kontijiet.

Hija ziedet tghid li hadd ma kien talabha biex isir trasferiment tal-meter u kkonfermat li l-meters li kien hemm kienu qalghuhom is-sidien tal-blokka l-gdida u li qatt ma rceviet karti mill-Qorti.

Rega' xehed Reuben Giacomi fejn meta mistoqsi kkonferma li ma kellux informazzjoni fuq jekk giex installat meter iehor fl-istess sit minn persuna ohra.

Huwa zid jghid li l-ahhar kont li hareg kien sat-3 ta' Frar 2012, meta inghalaq il-kont, u li dan kien intbaghat fis-16 ta' Ottubru 2013 fl-indirizz 53, Triq Antonio Bosio, Ħaż-Żabbar.

Meta mistoqsi huwa wiegeb li ma jkunx jekk sit gietx zvillupata jew ghadiex tezisti.

Permezz ta' affidavit, Reuben Giacomi ikkoferma li fir-records tal-ARMS Ltd ma kienx hemm ittri ufficjali ohra minbarra dik li tat lok ghall-proceduri odjerni u li effettivament hemm servizzi tad-dawl u ilma godda registrati fuq terzi fl-indirizz tal-propjeta' mertu ta' din il-kawza.

Rega' xehed Reuben Giacomi fejn stqarr li fis-sit kienu infethu tliet kontijiet, tliet meters: wiehed komun, wiehed flat 1 u flat 2, u li kienu nfethu fis-27 ta' Mejju 2010 fuq terz.

Semghet it-trattazjoni mill-partijiet.

Ikkunsidrat: Illi jirrizulta li r-rikorrenti kienet bieghet il-propjeta taghha li tinsab gewwa Ħaż-Żabbar wara li kienet wirtet din il-propjeta' wara l-mewt ta' omma fis-sena 2007 skont il-kuntratt ta' bejgh li hija stess esebiet.

Kien biss fit-30 ta' Novembru 2016 li hija giet infurmata b'permezz ta' ittra ufficcjali sabiex thallas il-kontijiet pendenti inkluz multi.

Illi gara li dan il-kont bin-numru 101000206895 kien gie maghluq izda ebda hlas ta' kontijiet ma kien sar.

Illi wara li kien inghalaq u d-dar in kwistjoni kienet giet demolita, kienu saru applikazzjonijiet ohrajn ghal meters ohra.

Illi dan il-meter tar-residenza tar-rikorrenti qatt ma kien hemm talba sabiex jitnehha jew inkella trasferit fuq haddiehor anki meta kien sar il-bejgh tieghu.

Il-Preskrizzjoni

Illi r-rikorrenti qajmet l-eccezzjoni tal-preskrizzjoni u dan taht dak li hemm fl-artikolu 2156 (f) tal-Kap 16

tal-Ligijiet ta' Malta.

Illi sabiex r-rikorrenti tipprova l-kaz taghha dwar dan il-fatt intalab jigu esebiti ittri

Illi fil-fatt hareg li l-unika ittra ufficcjali li kienet inbghatet kienet dik tat-30 ta' Novembru

Illi r-rikorrenti ghalhekk qajmet din l-eccezzjoni sabiex tghid li l-ammont ma kienx dovut jew

13 ta' Lulju 2021

almenu in parti ghaliex mill-ewwel kontijiet kienu ghaddew aktar minn hames snin u ghalhekk din il-Qorti sejra tghaddi biex tara din l-eccezzjoni tal-preskrizzjoni.

Ikkunsidrat Il-preskrizzjonijiet eccepita mill-attrici hija s-segwenti l-artikoli 2156 (f) tal-Kap 16 tal-Ligijiet ta' Malta.

Huwa wkoll fatt li meta l-Qorti tiddetermina li l-preskrizzjoni partikolari eccepita ma tkunx applikabbli ghal kaz in ezami, mhux il-kompitu taghha li toqghod tindaga u tara hija stess liema hija l-preskrizzjoni li taqa' fiha din l-azzjoni.

Il-Qorti hija marbuta taht dak li jghid l-artikolu 2111 tal-Kap 16 tal-Ligijiet ta' Malta fejn il-qorti ma tistax ex officio taghti effett ghall-preskrizzjoni, jekk din ma tigix eccepita mill-parti interessata.

Illi pero fi kwalunkwe kaz il-preskrizzjoni msemmija taht l-artikolu 2156 (f) tal-Kap 16 tal- Ligijiet ta' Malta hija dik ta' hames snin.

Illi f'dan il-kaz l-istess socjeta' konvenuta opponiet ghal kwistjoni tal-preskrizzjoni.

Sejra ssir referenza ghal kawza fl-ismijiet Fenech Plant Hire Limited vs P. Fox, deciza fit-13 ta' Marzu 2009 intqal hekk mill-Qorti tal-Appell:-

"Hu ben saldat fid-dottrina legali u fil-gurisprudenza illi meta tigi opposta l-preskrizzjoni l- konvenut ma ghandu ghalfejn jipprova xejn izjed hlief id-dekorriment taz-zmien.

Jaggrava fuq l-attur illi jiddemostra illi dik il-preskrizzjoni ma kienetx ammissibbli ghall-fattispeci tal- kawza, jew, alternattivament, jekk applikabbli, li dik l-istess preskrizzjoni giet sospiza jew interrotta.

Jinzel minn dan illi l-perkors li suppost kellha ssegwi l-ewwel Qorti kellu jkun dan:- (1) Ir-ricerka u l-verifika jekk il-preskrizzjonijiet eccepiti, jew xi wahda minnhom, kienux jew le opponibbli ghat-talba; (2) F'kaz ta' applikabilita` ta' xi wahda minnhom, jekk il-perijodu preskrittiv giex interrott ghal motiv dedott mis-socjeta` attrici; (3) Stabbilita din l-interruzzjoni, id-determinazzjoni tal-mument storiku li fih avverat."

Illi wara li gie determinat taht liema artikolu tal-Ligi l-azzjoni tista' tkun preskritta issa irid jigi kkunsidrat jekk ir-rikorrent bhala l-eccipjent tal-preskrizzjoni f'dan il-kaz, tax effett lill-preskrizzjoni minnu eccepita billi segwa l-procedura rikjesta ad validitatem mill-Artikolu 2160 tal-Kodici Civili.

Illum dan l-Artikolu jistipola illi:-

(1) Il-preskrizzjonijiet imsemmija fl-artikoli 2147, 2148, 2149, 2156 (enfazi tal-Qorti) u 2157, m'għandhomx effett jekk il-partijiet li jeċċepuhom, ma jagħtux ġurament minn jeddhom waqt il-kawża li mhumiex debituri, jew li ma jiftakrux jekk il-ħaġa ġietx imħallsa.

L-imsemmi l-Artikolu 2160 kif emendat bis-sahha tal-emendi introdotti bl-Att I tal-2017 u immedjatament wara, bl-Att VIII tal-2017.

Illi din il-kawza gie intavolata fis-6 ta' Dicembru 2016 fejn l-Att I dahal fis-sehh nhar it-13 ta' Jannar 2017 u l-Att VII tal-2017 dahal fis-sehh nhar l-24 ta' Frar 2017.

Illi ghalhekk dawn l- emendi kienu gahdhom ma dahlux fis-sehh meta giet intavolata din il-kawza.

Illi kif gie ritenut fis- sentenza ricenti fl-ismijiet P&S Limited et vs Noel Camilleri Schembri et, deciza fis-16 ta' Frar 2018 moghtija mill- Prim'Awla tal-Qorti Civili, fejn gie trattat l-emendi li saru fl-Artikolu 2160:-

"… l-eccezzjoni taht artiklu 2156(f) u (d) tal-Kodici Civili ma tirnexxix ghas-semplici raguni li jkunu ghaddew hames snin.

It-terminu imsemmi fir-rigward tal-artikli 2156(d) u (f) tal-Kodici Civili huwa biss wiehed u mhux l-uniku ingredjent biex tirnexxi din id-difiza.

Dak li jiddisponi dan l-artiklu jrid ikun abbinat mal-ingredjent l-iehor kumulattiv ta' natura procedurali, li jikkommina l-artiklu 2160 (1) tal-Kodici Civili."

13 ta' Lulju 2021

Illi wkoll fis-sentenza mghotija mill-Qorti tal-Appell (sede Inferjuri) fid-decizjoni Bottega del Marmista Ltd vs. Paul Pace Mascari et (App Civ 286/2015) moghtija fis-26 ta' Jannar 2018 gie enfasizzat li:-

"Bl-emenda li saret bl-Att 1 tal-2017 il-legislatur impona fuq il-konvenut l-obbligu li jiehu l- gurament u fin-nuqqas il-konvenut ma jkunx jista' jiehu beneficcju mill-preskrizzjonijiet qosra.

Ovvjament, l-konsegwenzi legali li zviluppaw mill-gurisprudenza dwar il-gurament decizorju li ssemmew mill-ewwel qorti f'pagni 19 u 20 tas-sentenza, kienu japplikaw f'xenarju partikolari cjoe' meta l-attur jaghti l-gurament lill-konvenut.

Il fatt li hi l-ligi li timponi fuq il-konvenut li jixhed biex ikun jista' jinvoka l-preskrizzjonijiet qosra, ma jbiddel xejn.

Ghaldaqstant, illum irrispettivament x'jixhed il-konvenut minn jeddu meta jiehu l-gurament kontemplat fl-artikolu 2160 tal-Kodici Civili, l-attur ghandu kull dritt li jaghti prova li kien hemm interruzzjoni jew rinunzja ghall- preskrizzjoni.

Din kienet wara kollox ukoll il-posizzjoni qabel l-emenda talartikolu 2160 tal- Kodici Civili meta l-konvenut kien jaghzel li jixhed minn jeddu."

Illi ghalhekk f'dan il-kaz l-applikazzjoni tal-artikolu 2160 tal-Kap 16 tal-Ligijiet ta' Malta japplika minhabba li dawn il-proceduri sehhew wara li dahal fis-sehh il-procedura msemmija fl-artikolu 2160 tal- Kap 12 tal-Ligijiet ta' Malta.

Illi madankollu, il-Qorti hija marbuta li tapplika dak li hemm fil-Ligi u mix- xiehda tal-istess rikorrenti ma hemm xejn bhala indikazzjoni li hija bil-gurament li r-rikorrenti mhux debitrici.

Illi l-istess attrici fix-xhieda taghha ghamlet referenza biss li hija qatt ma rceviet dokumenti jew kontijiet.

Huwa minnhu li hija qalet li qatt ma halset u ghalhekk dan il-kliem biss ma jfissirx li hija ma halsitx ghax ma kienux dovuti.

Illi ghalhekk l-eccezzjoni tar-rikorrenti dwar il-prekrizzjoni ma tistax tirnexxi inkwantu fl-ebda hin ma r-rikorrent iddikjarat bil-gurament taghha illi mhiex debitrici jew li ma tiftakarx jekk hallsitx il-kontijiet tal-ARMS skont ma' jitlob l-Artiklu 2160(1) tal-Kodici Civili, hekk kif emendat.

Illi ghalhekk il-Qorti wara li rat dak li hemm fl-artikolu 2160 tal-Kap 16 tal-Ligijiet ta' Malta ma tistax tilqa' t-talba tal-preskrizzjoni.

Mertu Illi r-rikorrenti ssostni li hija qatt ma rceviet xi kont jew xi informazzjoni ohra rigward il-meter li kien installat fil-propjeta' li kienet ta' ommha.

Illi wkoll qalet li qatt ma kien hemm talba sabiex jigi trasferit dan il-meter fuq haddiehor.

Hija kienet bieghet l-istess propjeta' fejn kien il-meter u illum il-gurnata twahhlu meters ohrajn fuq isem haddiehor minhabba li din ir-residenza giet demolita u minfloka hemm propjeta' ohra.

Illi mill-provi prodotti hareg b'mod car li lanqas fil-kuntratt ta' bejgh ta' din il-propjeta' ma hemm imnizzel ghal xi talba dwar trasferimenti tal-arloggi tas-servizzi tad-dawl u l-ilma.

Illi kien biss wara li telghet tixhed fil-mori ta' dawn il-proceduri li semmiet li giet infurmata li l-arloggi kienu tnehhew fejn wara kien gie konfermat mir-rapprezentant tas-socjeta konvenuta ARMS Ltd, li l-kont kien inghalaq u twahhlu meters ohrajn fil-propjeta' l-gdida li telghet minflok fejn kien hemm ir-residenza l-antika.

Illi kien ghalhekk ukoll li inharget multa ta' elf u hames mitt Euro (Euro1500) bl-applikazzjoni tal-artikolu 39 tal- Legislazzjoni Sussidjarja 545.03, u dan apparti l-kontijiet li kienu ghadhom ma thalsux.

Illi minn imkien ma hareg li fil-fatt kien sar xi trasferiment ta' dan il-meter u ghalhekk baqghet l-istess rikorrenti bhala responsabbli bhala werrieta ta' ommha.

Illi pero minn dak li qalet l-istess rikorrenti hija qatt ma ghamlet talba sabiex dan il-meter jigi trasferit minn maghha ghal terzi persuni.

Illi ghalhekk dan il-fatt jibqa' juri li r-responsabilita' tal-konsumatur baqghet fuqha.

Illi wkoll huwa cert li ma kienx hemm talba mis-sidien il-godda jew inkella mill-istess rikorrenti li jitnehha dan il-meter minn gewwa dan il-post fejn kien jinstab.

Illi kien fl-istess responsabilita' tal-istess attrici li tara jekk fil-fatt kienx sar l-istess trasferiment specjalment meta din il-propjeta' giet

13 ta' Lulju 2021

mibjugha fis-sena 2007.

Illi ghalhekk din ir-responsabilita' tibqa' tippersisti sakemm issir it-trasferiment tal-istess meter.

Illi ghalkemm huwa minnhu li hija ma baqghetx sid tal-post fejn kien jinstab dan il- meter, pero hija kellha tizgura li jsir it-trasferiment minn fuqha ghal fuq terza persuna u dan specjalment wara li sar il-bejgh.

Decide Ghaldaqstant din il-Qorti tiddeciedi li tichad it-talba rikorrenti billi tiddikjara li t-talba maghmula bl-ittra ufficcjali numru 2992/2016 mibghuta lir-rikorrenti ai termini tal-Artikolu 466 tal-Kapitolu 12 tal-Ligijiet ta' Malta fl-ismijiet Automated Revenue Management Services Ltd vs Concetta Meilak Borg ghandha tigi esegwita bhala titolu esekuttiv.

Bl-ispejjez kontra r-rikorrenti Concetta Meilak Borg inkluz dik tal-ittra ufficjali numru 2992/16 bl-imghaxijiet legali mit-30 ta' Novembru 2016 (data tal-Ittra Ufficjali) sal-pagament effettiv.

13 ta' Lulju 2021